Nevladina organizacija CRTA pokrenula je danas kampanju "Ipak se nadamo" sa ciljem aktiviranja mnogobrojnih građana koji su zapali u političku apatiju i koji nisu zainteresovani za politiku.\nKako se navodi u saopštenju, akcija je svojevrsna posveta "svim hrabrim građanima koji ne odustaju od borbe za svoja prava, a time i za demokratiju i vladavinu prava u Srbiji".\n"Više od četvrtine građana Srbije uopšte nije zainteresovano za politiku. Tokom prethodne godine dve trećine građana nije učestvovalo ni u jednoj akciji ili inicijativi vezanoj za probleme u lokalnoj zajednici, jer većina 'ne veruju da time mogu nešto da promene'", pokazalo je istraživanje CRTE.\n"Demokratije nema bez aktivnih građana... Zbog toga kampanjom 'Ipak se nadamo' poručujemo da ne vredi čekati da 'sve ovo prođe' jer sve ovo je jedini život koji imamo. Uvereni smo da je krajnje vreme da se zainteresujemo, pokrenemo, povežemo, solidarišemo... Da budemo građani u životu, a ne samo u evidenciji. I da prihvatimo rizik nade", dodaje se u saopštenju.\nIzdavanje Digitalnog zelenog sertifikata na šalterima pošta u Srbiji\nGrađani Srbije od će na aerodromu "Nikola Tesla" u Beogradu, u pošti na Terminalu 1, moći da dobiju Digitalni zeleni sertifikat, dok će na šalterima još 200 pošta u zemlji ova usluga biti dostupna od srede, 2. juna, najavilo je javno preduzeće Pošta Srbije.\nDigitalni zeleni sertifikat je potvrda o obavljenoj vakcinaciji protiv kovida-19, rezultatima testiranja na zaraznu bolest SARS-CoV-2 i oporavku od te bolesti.\nZa dobijanje tog sertifikata potreban je važeći pasoš, a postupak od podnošenja zahteva, do izdavanja dokumenta, traje svega nekoliko minuta i besplatan je za građane."Izdavanjem Digitalnog zelenog sertifikata Pošta Srbije nastavlja realizaciju svojih ključnih ciljeva, a to su podizanje kvaliteta i širenje usluga i uključivanje u proces digitalizacije", rekao je vršilac dužnosti direktora preduzeća Zoran Đorđević.\nSpisak pošta u kojima je omogućeno izdavanje Digitalnog zelenog sertifikata dostupan je na sajtu Pošte Srbije na linku https://www.posta.rs/cir/info/servisneinformacije.aspdž?Item=8666.\nSPAS pristupio naprednjacima, Vučić: Dobrodošli u svoj stranku, nova snaga i energija\nGlavni odbor Srpske napredne stranke (SNS) odobrio je jednoglasno da Srpski patriotski savez (SPAS) pristupi toj stranci, posle čega je predsednik države i SNS Aleksandar Vučić pozvao "naše prijatelje" da uđu u salu gde se sednica održava.\n"Dobro došli u svoju stranku", poručio im je Vučuć, kraj kojeg je za sto gde je vrh stranke seo i Aleksandar Šapić.\nPrethodno je Vučić rekao da je sa SPAS-om postignuta saglasnost oko svih "ključnih pitanja", navodeći da Srbiju čekaju veliki pritisci, ali i da je potrebno nastaviti sa velikim rezultatima u ekonomiji i zdravstvu.\n"Naša velika porodica SNS dovodi nove ljude, a ne cepa se kao neki drugi. To pokazuje našu odgovornost. Ovo nam donosi još više snage i energije", rekao je Vučić.\n- Predsednik dražve i Srpske napredne stranke (SNS) Aleksandar Vučić najavio je danas da će skupština stranke biti između 21. oktobra, kad je godišnjica njenog osnavanja i 24. oktobra ove godine.\n"Tri dana će trajati, imaćemo više plenuma, donositi važne odluke", rekao je Vučić na otvaranju sednice Glavnog odbora.\n"A onda kad se to završi od novembra ostavljam posao u državi, a onda ćete ući u izbornu kampanju, verujem pobedničku", rekao je Vučić.\nBivši predsednik Republike Srpske Radovan Karadžić smešten je u zatvor na ostrvu Vajt (Isle of Njight) u Velikoj Britaniji, gde će služiti doživotnu zatvorsku kaznu na koju ga je Haški tribunal osudio zbog genocida u Srebrenici i zločina protiv čovečnosti u BiH.To je danas objavio londonski list Dejli mejl (Daily Mail), uz podsećanje da je Karadžić (75) u sredu prebačen u Britaniju iz pritvora Tribunala u Hagu.Dejli mejl piše da je zatvor na ostrvu Vajt u kanalu Lamanš (La Manće), poznatiji po ranijem imenu Parkherst (Parkhurst), izabran zato što u njemu Karadžiću ne bi trebalo da preti velika opasnost od drugih zatvorenika.Po londonskom listu, postojao je strah da bi u drugim velikim zatvorima Karadžić bio na meti osvetničkih napada islamskih terorista koji u njima služe kazne.\nIz izveštaja britanskog nadžornog organa iz 2019, Dejli mejl citira da su u zatvoru B kategorije na ostrvu Vajt smešteni "uglavnom seksualni prestupnici" i da "40 odsto populacije čine zatvorenici stariji od 50 godina".\nU Srbiji radno vreme ugostiteljskih objekata produženo do ponoći\n- Ministarka Srbije za rad, Darija Kisić Tepavčević, izjavila je da će ugostiteljskim objektima radno vreme biti produženo do ponoći i napolju i unutra, a kiosci će moći rade 24 sata.\nPosle sednice Kriznog štaba Vlade Srbije za suzbijanje epidemije korona virusa, ministarka je rekla da je doneta i odluka da poslednje projekcije filmova u bioskopima mogu početi u 23 sata, do kada mogu raditi i blagajne.\nOna je objavila i da pravo na 3.000 dinara ima svako ko se prijavi na portal e-uprava do večeras u ponoć i vakciniše se u narednih sedam dana.Najavila je da će biti ukinut besplatni PCR test za one koji putuju u Nemačku.\nMUP da obelodani koliko osoba štiti policija, o trošku građana\n- Bivši pripadnik Uprave kriminalističke policije Milan Dumanović pozvao je Ministarstvo unutrašnjih poslova da zvanično obelodani podatke o broju zaposlenih i godišnjoj potrošnji Jedinice za obezbeđenje i broju osoba koje se štite na taj način.\nSrbija je "u evropskom vrhu po broju štićenih ličnosti" i broju osoba angažovanih na njihovom čuvanju, ocenio je on, a preneo Pokret Oslobođanje čiji je član.Dumanović je rekao da je na zaštiti tih osoba angažovano gotovo dve hiljade ljudi, a procena je da se na njihova primanja mesečno izdvaja više od dva miliona evra."Na to dodajte i dnevnice, smeštaj, troškove opreme, telefone, više stotina službenih automobila i dolazimo do vrtoglave cifre", napomenuo je on.\nDumanović je naglasio da zakon propisuje zaštitu samo za nosioce najviših državnih i pravosudnih funkcija, ali da se to u Srbiji ne poštuje."Oko 2.000 pripadnika MUP je angažovano na čuvanju raznih sadašnjih i bivših funkcionera, poslanika, biznismena, tajkuna, pa i kriminalaca, i njihovih kompletnih porodica. I na letovanja putuju uz policijsku pratnju", kazao je on.\n- Epidemiolog Predrag Kon rekao je danas da je epidemiološka situacija sada stabilnija, ali je virus i dalje prisutan.Kon je za televiziju Hepi rekao da se virus "pomerio" ka mlađem uzrastu, ali se u ukupnoj populaciji u svim uzrastima smanjio.\n"Povećan je kolektivni imunitet - tu nema sumnje", rekao je Kon, koji je i član Kriznog štaba za borbu protiv širenja epidemije kovida-19.Najavio je da će održavanja epidemioloških mera biti i dalje. Prema njegovim rečima Srbija se sada nalazi u delimičnom popuštanju mera.\n"Svi pokazatelji govore da nekih mera mora biti i da će biti i dalje", rekao je Kon.Kazao je da su kriterijumi za potpuno popuštanje mera "prilično oštri" i da u Srbiji još nije vreme za to.\nDačić u poseti Rusiji\n- Predsednik Skupštine Srbije Ivica Dačić boravi od danas do petka, 4. juna u poseti Rusiji, saopštio je srpski parlament.\nDačić je prošle nedelje o poseti Rusiji razgovarao sa ambasadorom Rusije Aleksandrom Bocan Harčenkom i tada su ocenili da će poseta "značajno doprineti jačanju parlamentarne saradnje i unapređenju bilateralnih odnosa".\nRanije je najavljeno je da će Dačić održati govor u donjem domu ruskog parlamenta - Državnoj dumi i da će razgovarati sa predsednicom gornjeg doma, Saveta federacije Valentinom Matvijenko.\n- Premijerka Srbije Ana Brnabić izjavila je da će proveriti da li je košarkaški klub Crvena zvezda kažnjen zbog kršenja protivepidemijskih mera.\nUprkos zabrani masovnih okupljanja, Crvena zvezda je u halu "Aleksandar Nikolić" pustila veliki broj ljudi za odlučujući meč finala ABA lige protiv Budućnosti.\nDačić: Srbija nikada neće podržati sankcije protiv Rusije\n- Predsednik Skupštine Srbije Ivica Dačić je u Moskvi rekao da Srbija nikada neće podržati sankcije protiv Rusije."Želeo bih još jednom da kažem da Srbija nikada neće podržati sankcije protiv Ruske Federacije, koje su uvele međunarodne organizacije ili određene države", rekao je Dačić tokom posete Rusiji na poziv predsednika Državne dume Vjačeslava Volodina.Dačić i Volodin su ocenili da je saradnja Srbije i Rusije na visokom nivou i dinamična.\n"Ostajemo posvećeni daljem razvoju bratskih odnosa. Imamo saradnju na visokom nivou, kao što je i saradnja naših predsednika. Imamo strateško partnerstvo i zajedničke interese, zajednička pitanja i izazove. Jedinstvo i solidarnost su veoma važni u ovom trenutku", rekao je Dačić, navodi se na sajtu ruske Dume.On je izrazio zahvalnost ruskoj strani na pruženoj podršci u zaštiti teritorijalnog integriteta Srbije na Kosovu i Metohiji.\nLikovna udruženja: Niške vlasti izbacile izložbu zbog sastanka sa ministarkom Mihajlović\n- Nekoliko udruženja likovnih umetnika i kritičara izrazilo je danas protest zbog prekidanja izložbe umetnika Radoša Antonijevića u Oficirskom domu u Nišu, da bi se održao sastanak ministarke rudarstva i energentike Zorane Mihajlović s načelnicima okruga.U zajedničkom protestnom saopštenju, umetnici su najoštrije osudili, kako su naveli, bahato ponašanje predstavnika Gradske uprave Niša i ministarke rudarstva i energetike, zbog prekida izložbe u Oficirskom domu, zarad organizovanja sastanka na temu energetske efikasnosti koji je mogao biti održan bilo gde.\n"Izložba 'O koristi i šteti istorije za život" uglednog umetnika Radoša Antonijevića, profesora na Fakultetu likovnih umetnosti Univerziteta umetnosti u Beogradu, otvorena je 13. maja i bilo je predviđeno da niškoj publici bude dostupna do 11. juna ove godine. Uprava Grada Niša izričito je zahtevala od Galerije savremene likovne umetnosti Niša da se postavka skloni i izlagački prostor isprazni, iako sastanak sa ministarkom nije bio ranije najavljen ni organizatoru izložbe, a ni autoru. Zbog tehnički zahtevne montaže i demontaže čitave instalacije umetnik Radoš Antonijević je doneo ispravnu odluku da se izložba prekine i njeno trajanje skrati", objasnila su udruženja.\nDodali su da prekid izložbe zarad sastanka koji je mogao biti organizovan u bilo kom drugom prostoru u Nišu ili u Srbiji, ukazuje na nedopustivo ponašanje predstavnika vlasti Grada Niša, koje govori o neznanju, neprofesionalizmu i nepoštovanju rada lokalne institucije kulture, a takođe i o nepoštovanju prema samom autoru i njegovom delu, kao i prema celokupnom polju kulture.\nProtestno pismo potpisali su Međunarodno udruženje likovnih kritičara – Sekcija Srbija (AICA-Srbija), Udruženje likovnih umetnika Srbije (ULUS), Savez udruženja likovnih umetnika Vojvodine (SULUV), Stanica – Servis za savremeni ples i Nezavisna kulturna scena Srbije (NKSS).


Šef Delegacije EU u Srbiji Sem Fabrici uručio je u Beogradu finansijski sporazum IPARD II o dodeli pomoći za ruralni razvoj za period 2014-2020. ministarki za evropske integracije Jadranki Joksimović. Za sporazum koji su potpisali Vlada Srbije i… »\nSMS: Juve je veliki klub, a i brat Vanja živi u Torinu\nSrpski vezista Sergej Milinković-Savić ovog leta bi mogao da napusti Lacio i karijeru nastavi u drugom klubu. Za njega je, navodno, zainteresovan Juventus, o kojem 23-godišnji fudbaler ima izuzetno visoko mišljenje. "Vidim da se svašta piše, mnogi… »\nMerkel: Grčka i Španija prihvatiće nazad migrante\nNemačka kancelarka Angela Merkel izjavila je da su Grčka i Španija izrazile spremnost da prihvate nazad migrante registrovane u tim zemljama, koji su zatim otišli u Nemačku. Nakon samita EU u Briselu, Angela Merkel je rekla da su se Grčka i… »


Aktivisti Nove komunističke partije Jugoslavije i Saveza komunističke omladine Jugoslavije predali su 02. maja protestno pismo ambasadi Ukrajine u Beogradu povodom godišnjice zločina u Odesi, u Domu sindikata, koji su spoveli ukrajinski fašisti, kada je nastradao veliki broj antifašista, komunista, i drugih progresivnih građana Odese koji su ustali protv fašističke hunte u Kijevu. Tačan broj žrtava još uvek nije utvrđen ali se sa sigurnošću smatra da nije manji od 48 osoba. Pored odeskih žrtava, bila je ovo prilika da se izrazi solidarnost i prenese sučešće povodom svih ostalih žrtava fašističkog terora, podtsaknutog interesima Zapadnog imperijalizma u Ukrajini. Takođe, na skupu je izražen protest protiv kriminalnog zakona koji je usvojila Vrhovna rada Ukrajine o zabrani komunističkih simbola i rada KP Ukrajine.\nPre predaje protestnog pisma, odata je pošta žrtvama minutom ćutanja, a potom je, ispred okupljenih, pročitao pismo i održao govor Izvršni sekretar NKPJ, drug Aleksandar Banjanac. Premda je subota 02. maj bio neradan dan, protestno pismo je predstavnicima ambasade Ukrajine u Beogradu ostavljeno u poštansko sanduče.\nU nastavku ove vesti možete pročitati tekst protestnog pisma i pogledati video i foto materijale sa skupa.\nOtpravnici poslova ambasade Ukrajine u Srbiji Jevgeniji Filipenko:\nOtpravnice poslova Filipenko,\nNova komunistička partija Jugoslavije (NKPJ) današnjim protestnim skupom ispred ambasade Ukrajine u Beogradu izražava najoštriju osudu odluke Vrhovne rade Ukrajine o zabrani komunističkih i sovjetskih simbola i odaje počast braniocima Doma sindikata u Odesi koje su pre godinu dana mučki spalili i ubili jurišni odredi kijevske fašističke hinte.\nZločin u Odesi je jedan od najstravičnijih primera monstruoznosti, bezdušnosti i reakcionarnosti kijevske fašističke hunte i njenih neo-nacističkih kerova na lancu iz redova “Desnog sektora”. NKPJ ističe da je objektivni i glavni krivac za taj grozomorni zločin kijevska fašistička hunta na čelu sa predsednikom države Petrom Porošenkom! NKPJ takođe, najoštrije protestuje protiv skandalozne odluke kijevske hunte o rehabilitaciji pripadnike banderovskih i drugih ukrajinskih kvinslinških formacija koje su izdale svoj narod i Sovjetski Savez i borile se na strani nacističkog hitlerovskog okupatora u Drugom svetskom ratu. NKPJ osuđuje i nepravedni agresorski rat koji kijevska fašistička hunta vodi protiv naroda Donjecke i Luganske Narodne Republike, zločinačko granatiranje civilnih ciljeva, drska nastojanja kako bi se zvanično zabranio rad Komunističkoj partiji Ukrajine, proganjanje ruskog i pro-ruski orijentisanog stanovništva, ubijanje, prebijanje, hapšenje, otmice komunista, antifašista, antiimperijalista i istinskih rodoljuba širom Ukrajine koji se protive pro-imperijalističkoj politici kijevske fašističke hunte i njenu drsku saradnju sa krajnje reakcionarnim neo-nacističkim elementima zadojenih bolesnim idejama hitlerizma, rasizma i antisemitizma.\nNKPJ osuđuje i u potpunosti odbacuje međusobne pozive koje su premijer Srbije Aleksandar Vučić i predsednik Ukrajine Petro Porošenko uputili jedan drugom da posete Srbiju odnosno Ukrajinu. Vučić je kao premijer Srbije bio dužan da osudi nedemokratske i fašističke zakone koje je donela kijevska hunta. Zabrana sovjetskih i komunističkih simbola u Ukrajini uoči 70. godišnjice pobede nad fašizmom istovremeno predstavlja zabranu simbola pod kojima je srušen naci-fašizam što je neoprostiva uvreda za sve zemlje koje baštine antifašističku tradiciju, poput Srbije. Sasvim je jasno da Vučić nije izrekao nijednu jedinu osudu na račun kijevske hunte zbog toga što je imperijalistička Evropska unija podržava u potpunosti a isto tako sasvim je jasno da i Vučić i Porošenko sprovode antinarodnu i pro-imperijalističku politiku. NKPJ traži od Vlade Srbije da povuče odluku o poseti Kijevu kao i o poseti visoke delegacije kijevske fašističke hunte Beogradu. NKPJ poručuje da predstavnici Porošenkovog fašističkog režima nisu dobrodošli!\nNKPJ koristi i ovu priliku da se solidariše sa svojim sestrinskim organizacijama, Komunističkom partijom Ukrajine, Savezom komunista Ukrajine, narodom Donjecke i Luganske Narodne Republike, svim antifašistima i antiimperijalistima , iskrenim ukrajinskim patriotama u borbi protiv kijevske fašističke hunte i njenih pokrovitelja imperijalističkih Sjedinjenih Amaričkih Država, NATO i Evropske unije.


Zakon o pomoći građevinskoj industriji u uslovima ekonomske krize, koji je nedavno tesnom većinom izglasan u parlamentu, verovatno će se naći pred Ustavnim sudom.\nNaime, prema mišljenju pojedinih opozicionih partija, ali i Saveta za borbu protiv korupcije ovaj lex specialis otvara prostor za zloupotrebe i nije u skladu sa važećim Zakonom o javnim nabavkama.\nDamping zakon o pomoći građevinskoj industriji uvodi kategoriju minimalne ekonomske cene građenja, što sprečava damping iz kog izrastaju sve te pošasti makroekonomije u kojoj grca srpska privreda, rad na crno i siva ekonomija, nelojalna konkurencija i finansijska nedisciplina.\nZato je upravo ovim Zakonom stvorena pretpostavka da bude znatno manje korupcije, koju imaju i u Švajcarskoj i Skandinaviji i nje će uvek biti, samo je pitanje mere.\nU Privrednoj komori Srbije, međutim, ne misle tako. Prema rečima Gorana Dugandžije, predsednika Grupacije za visokogradnju PKS, upravo Zakonom o pomoći građevinskoj industriji država počinje da uređuje tržište u Srbiji.\n„Jedino je tržište Srbije decenijama bilo otvoreno, bez ikakvih pravila i uslova ko može da gradi. To nije odlika tržišta, to je haos!“, tvrdi Dugandžija.\nDa bi se gradilo u Africi, Rusiji, bilo gde, moraju da se ispoštuju lokalna pravila nastupa na tržištu i to najmanje kroz registraciju firme u toj zemlji, gde vam najčešće nameću i lokalnog partnera. Naš lex specialis upravo to i traži, da je firma registrovana u Srbiji i da ovde plaća porez.\nGrađevinska sezona odmiče, a ovoga puta bez naših neimara. Građevinska industrija je u kolapsu. Pad aktivnosti premašio je 70 odsto, firme otpuštaju majstore i nemaju posla. Gotovo da nema građevinske firme koja nema probleme sa likvidnošću.\n#pomoc gradjevini #pomoc gradjevinskoj industriji #ustavni sud #www.pomocgradjevini.rs


Potom se krenulo sa opcijom da se poveća broj reprezentacija na turniru, ali na kraju je ipak ostao uobičajeni broj - 32. Sada su isplivale zaista zastrašujuće informacije koliko brutalna (ne)organizacija može da bude ako se misli samo na profit, a zanemaruje ljudski život.\nNaime, dokumentarni film “Zarobljeni u Kataru” nemačke produkcije izne je na videlo frapantne podatke. Utvrđeno je da je u proteklih nekoliko godina, koliko traje izgradnja stadiona širom Katara, poginulo 1.400 ljudi, većinom stanovništvo iz Nepala. Kao glavni razlozi za ovaj užas navode se nesreće i loši uslovi za život samih radnika.\nArapske vesti su takođe prenele ovu vest što je uzdrmalo i sam vrh naftno bogate države, ali za sada bez posledica. Nepalske porodice koje su izgubile najmilije tvrde da im se niko nije ni javio iz Dohe, a kamoli ponudio neki vid pomoći.\nTrebalo je Željko Dimitrov da potpiše ugovor života u Kini, ali mu se nije dalo. Iz Srbije je trebalo da se preseli u drugi rang kineskog fudbala, ali je transfer stopirao koronavirus.


KRIVIČNI ZAKONIK CG: Sindikat doktora medicine traži da napad na ljekare bude krivično djelo\nSindikat doktora medicine zatražio je od potpredsjednika Vlade i ministra pravde Zorana Pažina da se u Krivični zakonik Crne Gore ("Sl. list RCG", br. 70/2003, 13/2004 - ispr. i 47/2006 i "Sl. list CG", br. 40/2008, 25/2010, 32/2011, 64/2011 - dr. zakon, 40/2013, 56/2013 - ispr., 14/2015, 42/2015, 58/2015 - dr. zakon, 44/2017 i 49/2018) uvede krivično djelo napad na ljekare.\nU PRIPREMI NOVI ZAKON O ZAŠTITI DEPOZITA I METODOLOGIJU ZA OBRAČUN PREMIJA\nDirektor Fonda za zaštitu depozita (FZD) Predrag Marković najavio je da pripremaju novi zakon o zaštiti depozita i novu metodologiju za obračun premija koje će banke plaćati. On je na sjednici skupštinskog Odbora za ekonomiju, finansije i budžet objasnio da se nova metodologija priprema u saradnji sa Svjetskom bankom i podrazumijevaće da će u zavisnosti od rizika banke izdvajati novac za premiju, a ne kako do sada što su sve banke plaćaje isti iznos premije. Odbor je organizovao konsultativno saslušanje na temu "Funkcionisanja FZD -a, nakon uvođenja stečaja u IBM banci". FZD se finansira novcem koji banke uplaćuju po osnovu redovne premije.\nPORESKA UPRAVA: Pokreće se stečaj u još 134 firme\nPoreska uprava (PU) od početka februara predložila je Privrednom sudu pokretanje stečajnih postupaka za 134 poreska dužnika sa ukupnim dugom u iznosu od 6.919.025 eura, potvrđeno je iz PU.\nNEOPHODNO UTVRDITI PORESKI DUG DRŽAVNIH ORGANA\nSvi korisnici državnog budžeta ubuduće će morati više pažnje da posvete koordinaciji aktivnosti, kako bi u potpunosti realizovali preporuke Državne revizorske institucije, navedene u zaključku Skupštine, kojim je Vlada pozvana na njihovo poštovanje i ispunjavanje.


Laboratorija za savremenu fiziku na Fizičkom fakultetu | NIS\nNIS > Poslovi i karijera > Energija znanja > Energija znanja vesti > Laboratorija za savremenu fiziku na Fizičkom fakultetu\nLaboratorija za savremenu fiziku na Fizičkom fakultetu\nKompanija NIS je opremila i adaptirala Laboratoriju za savremenu fiziku na Fizičkom fakultetu, koja će dati veći prostor za naučna istraživanja i obezbediti kvalitetnije uslove za rad i edukaciju.\nLaboratorija će koristiti ne samo studentima, već i talentovanim srednjoškolcima u pripremama za državna i međunarodna takmičenja iz fizike.\nAdaptacijom Laboratorije za savremenu fiziku Fizički fakultet je dobio nove kompjutere, digitalni hronometar sa fotosenzorima, kaliometre, Gajslerove lampe i ostalu opremu potrebnu za rad.\nSvečanom otvaranju su prisustvovali zamenik generalnog direktora NIS-a Andrej Šibanov, menadžer NIS-a za saradnju sa univerzitetima Snežana Lakićević, dekan Fizičkog fakulteta dr Jablan Dojčilović, prorektor Beogradskog univerziteta prof. dr Ivanka Popović, kao i brojni profesori i studenti.\n„Saradnja sa Fizičkim fakultetom nam je od izuzetne važnosti jer delimo stav i energiju koju ulažemo u razvoj nauke i kvalitet obrazovanja studenata u Srbiji. Već dugi niz godina NIS investira u projekte koji za cilj imaju poboljšanje kvaliteta obrazovanja kao što su Olimpijade znanja i opremanje učionica i laboratorija, a stipendiramo i najbolje studente, jer verujemo da je to pravi put da dobiju dobro obrazovanje, ali i elan da rade kad znaju da imaju podršku“ izjavio je Andrej Šibanov.\nTokom ceremonije otvaranja nove laboratorije uručene su i statue Energije znanja najbolje plasiranim učesnicima Srpske fizičke olimpijade za osnovne škole.\nNakon otvaranja laboratorije, održana je svečanost povodom dana fakulteta, na kojoj je dekan dr Jablan Dojčilović uručio zahvalnicu kompaniji, koju je u ime NIS-a primila Snežana Lakićević.\nOpremanje laboratorije je deo NIS-ovog korporativnog programa „Energija znanja”, u okviru koga je kompanija potpisala sporazume o saradnji sa Univerzitetima u Beogradu i Novom Sadu, kao i gotovo 20 pojedinačnih fakulteta sa dva najveća univerziteta u zemlji.


» Čekajući Godoa – pedeset godina evropskog pozorišta u Srbiji\nU četvrtak, 18. maja, predavanjem pod nazivom „Čekajući Godoa – pedeset godina evropskog pozorišta u Srbiji“ nastavlja se ciklus predavanja „Srbija i Evropa: kultura koja nas povezuje“, koje vodi prof.dr Stanko Crnobrnja.\nOvo će biti podsećanje i na jubilej – 50 godina BITEF-a, koji je ubrzo po pokretanju postao i ostao najznačajniji pozorišni festival u Istočnoj Evropi.\nGošća predavanja je Anja Suša, dugogodišnja direktorka BITEF festivala i pozorišna rediteljka. Najavljen je i gost iznenađenja kao i dve video projekcije o Miri Trailović, koja je osnovala ovaj festival.\nPredavanje se održava od 18 časova u EU info centru, u ulici Kralja Milana 7. Prijave za predavanje su obavezne i zainteresovani se mogu javiti na info@euinfo.rs ili na 011/40-45-400 do 18.05. do 12h.


Yoga znanja i zdravlja - Jasmina Puljo | Knjiga.ba knjižara\nAlternativa, Zdravlje, Priručnici, Joga, Samopomoć\nKnjiga Jasmine Puljo Joga znanja i zdravlja predstavlja svojevrstan poduhvat kompletnog prezentiranja jedne izuzetno složene materije, poduhvat pionirski i bez bilo kakvih prethodnih sličnih primjera. Naime, mada je ova materija posljednjih decenija intenzivno obrađivana u čitavom svijetu, na nju se najčešće gledalo parcijalno i iz nekog određenog ugla.\nJasmina Puljo je svemu tome suproststavljala jedan studiozan i kompletan pregled ne samo joge i brojnih tehnika njenog izvođenja, već i meditativan prilaz materiji, kako bi se objasnila njena filozofska i istorijska podloga, i spojilo duhovno sa tjelesnim, fizičko sa misaonim. Time će knjiga obuhvatiti ne samo one koje se jogom bave, već i one koji ovu materiju posmatraju i proučavaju kao sastavni dio azijske a u prvom redu indijske misli.\nKnjiga Jasmine Puljo Joga znanja i zdravlja predstavlja svojevrstan poduhvat kompletnog prezentiranja jedne izuzetno složene materije, poduhvat pionirski i bez bilo kakvih prethodnih sličnih primjera. Naime, mada je ova materija posljednjih decenija intenzivno obrađivana u čitavom svijetu, na nju se najčešće gledalo parcijalno i iz nekog određenog ugla. Jasmina Puljo je svemu tome suproststavljala jedan studiozan i kompletan pregled ne samo joge i brojnih tehnika njenog izvođenja, već i meditativan prilaz materiji, kako bi se objasnila njena filozofska i istorijska podloga, i spojilo duhovno sa tjelesnim, fizičko sa misaonim. Time će knjiga obuhvatiti ne samo one koje se jogom bave, već i one koji ovu materiju posmatraju i proučavaju kao sastavni dio azijske a u prvom redu indijske misli.


Dnevni bilten 30.11.2018.\nDAČIĆ ZAHVALIO MINISTRIMA NEKOLIKO ZEMALjA NA PODRŠCI U INTERPOLU\nBEOGRAD, 29. novembra 2018. (Beta) - Ministar spoljnih poslova Srbije Ivica Dačić 29. novembra je u telefonskim razgovorima sa šefovima diplomatija Belorusije, Azerbejdzana, Argentine i Bolivije izrazio zahvalnost za podršku koju su te zemlje pružile Srbiji na glasanju o prijemu "Kosova" u Interpol. U razgovorima Dačića s ministrom spoljnih poslova Azerbejdzana Elmarom Mamadjarovim, Belorusije Vladimirom Makejem, Argentine Horheom Marselom Forijem i Bolivije Dijegom Rodrigesom, potvrđeni su prijateljski odnosi i dogovoren nastavak bliske saradnje na bilateralnom i multilateralnom planu, saopštilo je Ministarstvo spoljnih poslova. Dačić je kolegama uputio pozive da posete Srbiju, dodaje se u saopštenju.\nDAČIĆ S ITALIJANSKOM POSLANICOM: INTENZIVNA SARADNjA DVE ZEMLjE\nBEOGRAD, 29. novembra 2018. (Beta) - Ministar spoljnih poslova Srbije Ivica Dačić izjavio je 29. novembra u Beogradu, u razgovoru sa šeficom Odbora italijanskog parlamenta za spoljne poslove Martom Grande, da je saradnja dve zemlje intenzivna i na nivou strateškog partnerstva. Dačić je rekao da je Italija tržište u EU na koje Srbija najviše izvozi i da je po obimu drugo s kojeg uvozi, kao i da investicije italijanskih kompanija u Srbiji daju veliki podsticaj privrednom razvoju i bilateralnim odnosima, saopštilo je Ministarstvo spoljnih poslova. Grande, koja 29. i 30. novembra boravi u poseti Beogradu, navela je da je saradnja dva parlamenata "veoma dobra i intenzivna" i dodala da je Beograd izabran za prvu posetu njenog odbora inostranstvu u novom skupštinskom sazivu. Ocenila je, kako se navodi, da to govori o značaju koji Italija pridaje odnosima sa Srbijom. Ona je rekla da je za Italiju veoma važna stabilnost Zapadnog Balkana i da Rim ceni napore Srbije da se sva pitanja koja opterećuju odnose u regionu rešavaju dijalogom, navodi se u saopštenju. Dačić je zahvalio Italiji na podršci evropskom putu Srbije i naveo da su se stekli svi uslovi za organizovanje četvrte zajedničke sednice vlada dve zemlje koja bi trebalo da bude održana u Srbiji.\nVUČIĆ I ITALIJANSKI PARLAMENTARCI O REGIONALNOJ SARADNjI I ODLUCI PRIŠTINE DA UVEDE CARINE\nBEOGRAD, 29. novembra 2018. (Beta) - Predsednik Srbije Aleksandar Vučić i predsednica Odbora za spoljne i evropske poslove Poslaničkog doma Italije Marta Grande razgovarali su 29. novembra u Beogradu o bilateralnim odnosima, regionalnoj saradnji i odluci Prištine da uvede carine na srpsku robu. Marta Grande je pohvalila miran i racionalan način na koji Srbija i Vučić pristupaju rešavanju aktuelnog problema, navodi se u saopštenju iz kabineta predsednika. Predsednica Odbora za spoljne i evropske poslove italijanskog parlamenta rekla je da je delegacija koju predvodi s razlogom izabrala Srbiju za svoju prvu posetu, imajući u vidu njen značaj za budućnost Balkana i doprinos miru i stabilnosti u regionu. Vučić je izrazio zadovoljstvo zbog intenzivne i sadržajne saradnje Srbije i Italije, na nivou strateškog partnerstva, i zahvalio za snažnu podršku Italije evropskom putu Srbije. On je rekao da je Italija prvorazredni partner Srbiji, kako politički, tako i ekonomski, s nadom da će još više italijanskih kompanija iskoristiti povoljno poslovno okruženje i investirati u Srbiju. Govoreći o regionalnoj situaciji, Vučić je ukazao na neodgovorne postupke Prištine, pre svega na neopravdano uvođenje takse od sto odsto na srpske proizvode, koje ne samo da krši pravila CEFTA, već i pravo na život Srba na Kosovu i Metohiji, navodi se u saopštenju. Iako se Priština oglušuje na zahteve iz EU i sveta da ukine takse, on je izrazio nadu da će biti dovoljno razuma da se to pitanje reši i time ispune uslovi za nastavak Briselskog dijaloga i sačuvaju mir i stabilnost u regionu.\nPREDSTAVNICI SRBA: OSTAJEMO NA KIM, NASTAVLjAMO MIRNE PROTESTE\nBEOGRAD, 29. novembra 2018. (Beta) - Predstavnici Srba s KiM su posle sastanka s predsednikom Srbije Aleksandrom Vučićem i premijerkom Anom Brnabić rekli da će nastaviti mirne proteste, ali da situacija postaje "alarmantna", zato što su zalihe hrane "pri kraju" a snabdevanje energentima nije obezbeđeno. Predsednik Srpske liste i gradonačelnik severne Kosovske Mitrovice Goran Rakić je rekao da je Vučić od njih tražio da protesti budu mirni i nenasilni "bez obzira na to šta Priština bude preduzimala". Rakić je rekao da uvećanje uvoznih taksi nije upereno protiv Srbije, nego protiv opstanka Srba na KiM, a predstavnicima Brisela i Prištine je poručio da "nemaju oružje, ali ni rezervnu državu i da će se boriti mirno". On je rekao da će se "koliko sutra" suočiti s nestašicom energenata i da ne zna da li će u predstojećim danima obezbediti grejanje severne Kosovske Mitrovice, pošto gradska toplana za grejanje koristi mazut. Odgovarajući na pitanje novinara o najavama da prištinske vlasti žele da "ujedine" severnu i južnu Kosovsku Mitrovicu, Rakić je rekao da to nije prvi put da najavljuju takve stvari, da će Srbi ostati na svojim ognjištima, a da su rezultati takvog poteza to što u južnoj Kosovskoj Mitrovici ne živi nijedan Srbin. Predstavnik Srba južno od Ibra Dalibor Jeftić je rekao da je sastanak sa zvaničnicima Srbije bio "produktivan" i dodao da je situacija iz dana u dan sve teža. Dodao je da očekuje konkretne mere EU kako bi se uvozne takse smanjile i rekao da EU preko Sporazuma o stabilizaciji i pridruživanju ima mehanizme za uticanje na prištinske vlasti. On je, aludirajući na međunarodnu zajednicu, postavio pitanje da li neko želi da na KiM živi samo jedan narod, tj. da li se ona zalaže za etničko čišćenja "Kosova" od Srba. Direktor kliničko-bolničkog centra u severnoj Kosovskoj Mitrovici Milan Ivanović je rekao da postoje elementi humanitarne krize koja može da preraste u katastrofu. On je naveo da ga jedino raduje to što su Srbi na sastanku pokazali jedinstvo. Povodom stanja zaliha medicinskog materijala, Ivanović je kazao da su za sada stabilne, da rezerve postoje, a da zalihe kiseonika tek treba da se stabilizuju. On je rekao da bi međunarodna zajednica i humanitarne organizacije trebalo da daju odgovor na otežavanje lečenje bolesnika i dodao da im se niko nije javio od svetski organizacija poput Lekara bez granica i Svetske zdravstvene organizacije. Gradonačelnik Gračanice Srđan Popović rekao je da se građani tog mesta "svaki dan bude uznemireni, ne znajući kako će proći dan" i da Srbe sa centralnog Kosova "zbunjuje nedostatak signala međunarodne zajednice".\nPOPOVIĆ I JUSKO: SRBIJA I BIH ŽELE DA JAČAJU SARADNjU U OBLASTI INOVACIJA I NOVIH TEHNOLOGIJA\nBEOGRAD, 29. novembra 2018. (Beta) - Srbija i BiH žele da jačaju regionalnu saradnju, naročito u oblasti inovacija i novih tehnologija i u tome vide budućnost razvoja Balkana, izjavili su 29. novembra u Beogradu srpski ministar zadužen za inovacije i tehnološki razvoj Nenad Popović i ministar za komunikacije i transport BiH Ismir Jusko. Popović i Jusko su na sastanku ukazali na značaj čvršće saradnje inovacionih zajednica i tehnoloških kompanija iz Srbije i BiH i stavili akcenat na realizaciju zajedničkih projekata za izgradnju inovacione infrastrukture u BiH, saopštila je Vlada Srbije. Ocenili su da je odlazak mladih stručnjaka problem koji pogađa ceo Balkan i da je zbog toga važno stvoriti regionalni okvir za razvoj inovacionog ekosistema koji će zadržati mlade inženjere u zemljama regiona, navodi se u saopštenju. Popović i Jusko su razgovarali uoči regionalne konferencije o tehnološkim inovacijama "Innovation talk 2018", koja je 29. novembra održana u Beogradu.\nOTVOREN DVANAESTI FESTIVAL NAUKE\nBEOGRAD, 29. novembra 2018. (Beta) - Na Beogradskom sajmu 29. novembra je otvoren 12. Festival nauke koji se održava u tri hale i koji će okupiti stotine naučnika iz zemlje i sveta. Pomoćnik ministra prosvete, nauke i tehnološkog razvoja Tibor Sabo na otvaranju Festivala naveo je da je na prvom Festivalu nauke 2007. učestvovalo 150 naučnika, a da ta manifestacija sada okuplja više od 700 učesnika iz zemlje i iz sveta. "Učestvuje više od šezdeset naučnih i obrazovnih institucija. Zahvaljujući Festivalu nauke u Beogradu pokrenuto je tridesetak festivala u unutrašnjosti Srbije. Veoma je važno da Beograd i Srbija imaju jedan ovakav festival koji služi za promociju nauke i obrazovanja i na kome posetioci imaju priliku da se bliže upoznaju sa brojnim naučnim izumima i dostignućima", izjavio je Sabo. Ovogodišnji Festival je obogaćen temom "Zemlja budućnosti", tako će posetioci hale tri moći da pokrenu avion uz malu pomoć solarne energije, upuste se u istraživanje svemirskih stanica, otkriju kako da dođu do čiste vode u slučaju da sve slavine presuše ili da se prošetaju kroz prošlost. U Hali 3A posetioci mogu da saznaju kako izgledaju vatrogasci budućnosti, roboti koji su se u okviru programa NASA vinuli u svemir, kao i da vide druge naučne izazove. Naučno-fantastična bina se nalazi u Hali 5 gde program izvode naučnici iz Evrope i SAD. Ministar za zaštitu životne sredine Goran Trivan će 30. novembra u 9.30 na Maloj bini u Hali 3 Beogradskog sajma svečano proglasiti ambasadora nauke. Sponzori Festivala nauke su NIS, Elektroprivreda Srbije, Erste banka, National Geographic i Grafix. Podrška festivalu su MTS, Beogradski sajam, Ambasada SAD u Beogradu, Francuski institut, Austrijski kulturni forum i Centar za promociju nauke.\nMIHAJLOVIĆ SA SVETSKOM BANKOM: USPEŠNA SARADNjU U INVESTICIJAMA I REFORMAMA\nBEOGRAD, 29. novembra 2018. (Beta) - Ministarka građevinarstva, saobraćaja i infrastrukture Zorana Mihajlović razgovarala je 29. novembra sa šefom kancelarije Svetske banke u Srbiji Stivenom Ndegvom o novom investicionom ciklusu i kapitalnim projektima koje će Srbija realizovati, kao i reformi putnog i železničkog sektora i projektu uklanjanja nefizičkih barijera zarad unapređenja trgovine i ekonomije. Mihajlović je govoreći o predlogu budzeta za 2019. rekla da su značajno povećane kapitalne investicije i da sledeće godine kreće realizacija osam velikih projekata u putnom sektoru, kao i izgradnja i rekonstrukcija 310 kilometara pruga, saopštilo je Ministarstvo. "Završavamo Koridor 10, pri kraju su i radovi na Koridoru 11 i pokrećemo novi investicioni ciklus vredan pet milijardi evra. Krećemo u izgradnju auto-puta od Niša do Prištine, kao i Moravskog koridora, koji će povezati koridore 10 i 11. Nastavićemo izgradnju Koridora 11 od Preljine do Požege i izgradnju brze saobraćajnice Ruma-Šabac-Loznica. U železničkom sektoru najvažnija je izgradnja brze pruge od Beograda do Budimpešte. A pokrenućemo i projekte u vodnom saobraćaju vredne 200 miliona evra", rekla je ona. Ministarka je rekla da se reforma železničkog sektora sprovodi po planu, da je uspešno završena racionalizacija zaposlenih i da je sada akcenat na unapređenju strukture radne snage i efikasnijem upravljanju investicijama. "Pored toga, veoma smo posvećeni i reformi putnog sektora, sa ciljem efikasnijeg poslovanja Puteva Srbije i boljem održavanju putne mreže. To će pozitivno uticati na BDP i ekonomiju države", rekla je Mihajlović. Ndegva je kazao da Svetska banka ima snažno partnerstvo sa Srbijom u nastojanju da učini tržište i ekonomiju Srbije još konkurentnijim, kako bi se privukle nove investicije. "Cenimo sve što ste uradili do sada u reformskim procesima, računajte na našu podršku i ubuduće", rekao je Ndegva. Razgovarano je i o regionalnom projektu koji za cilj ima uklanjanje nefizičkih barijera na graničnim prelazima, kako bi prevoz robe i putnika bio olakšan, a trgovina efikasnija, kao i o unapređenju poziciji Srbije na Duing biznis listi Svetske banke o uslovima poslovanja. "U prethodnih mesec dana izmenili smo set više zakona koji će nam doneti bolji rezultat na ovoj listi Svetske banke. Izmenili smo, između ostalog, Zakon o privrednim društvima, aktivno radimo na akcionom planu Vlade za ukidanje pečata, doneli smo uredbu kojom će priključenje na struju biti olakšano, izmenjen je Zakon o katastru i time olakšan upis prava imovine, kao i Zakon o stečaju. Sada sledi implementacija i očekujem da će kontributori Svetske banke prepoznati napredak pri narednom izveštavanju", rekla je Mihajlović. Predstavnici Svetske banke rekli su da rezultati Srbije za ovu godinu nisu loši i da je ostvaren sveukupan napredak, kao i da će pružiti podršku Srbiji u implementaciji svih zakona i mera, piše u saopštenju Ministarstva građevinarstva, saobraćaja i infrastrukture.\nNBS: POČELA REALIZACIJE IPA PROJEKTA\nBEOGRAD, 29. novembra 2018. (Beta) - Integracija centralnih banaka u ekonomske i finansijske mehanizme Evropske unije zahteva prilagođavanje rada na svim hijerarhijskim nivoima i u svim oblastima poslovanja, a taj proces je i prilika za nihovo jačanje, izjavila je 29. novembra guvernerka Narodne banke Srbije Jorgovanka Tabaković. Ona je na skupu kojim je obeležen početak projekta "Jačanje institucionalnih kapaciteta Narodne banke Srbije u procesu pristupanja Evropskoj uniji" kazala da sprovođenje projekata kao što je taj ima za cilj produbljivanje saradnje i dijaloga centralnih banaka. "Saradnja koja se oslanja na poverenje i međusobno razumevanje doprinosi tome da se i odluke lakše donose, što je moguće samo ako radimo zajedno i delimo iste vrednosti", rekla je Tabaković. Projekat koji će trajati 18 meseci se finansira iz sredstava pretpristupnih fondova Evropske unije (IPA) i sprovodi se u saradnji s partnerima – centralnim bankama Nemačke, Hrvatske i Rumunije, uz podršku Nemačke agencije za međunarodnu saradnju (Deutsche Gesellschaft für Internationale Zusammenarbeit – GIZ). Narodna banka Srbije učestvuje u 11 pregovaračkih grupa, pri čemu je za Pregovaračko poglavlje 9 – Finansijske usluge i Pregovaračko poglavlje 17 – Ekonomska i monetarna politika, vodeća institucija, a u Pregovaračkom poglavlju 4 – Slobodno kretanje kapitala je drugonadležna institucija. Skupu u NBS prisustvovali su i predstavnici Delegacije EU u Srbiji, ambasadori zemalja koje učestvuju u realizaciji projekta i predstavnici Vlade Srbije.


Kartapolov: Glavni cilj širenja vojne aktivnosti NATO-a demontaža vojnog saveza Belorusije i Rusije\nKartapolov je istakao da će ruska vojska braniti interese Belorusije i osiguravati njenu bezbednost pod svim okolnostima.\n„Kako su izjavili lideri naših država, Rusija i Belorusija će nastaviti saradnju u vojnoj oblasti. I nameravamo da sprovedemo većinu zajedničkih aktivnosti planiranih za ovu godinu“, naveo je zamenik ministra.\nOn je naglasio da se kao protivteža razmeštanju NATO trupa u blizini granica Rusije i Belorusije preduzimaju recipročne mere, među kojima i vojne vežbe „Štit Saveza“ i „Slovensko bratstvo“. Belorusiju je nazvao ne samo najbližim susedom, već i „pouzdanim vojnim saveznikom“.


Timovi FUCZ sa šest pumpi visokog kapaciteta već tri dana u Odžačkoj Posavini ispumpavaju vodu | Federalna uprava civilne zaštite\nVoda se u mjestu Prud ispumpava i prebacuje preko nasipa u rijeku Savu. Na ovom dijelu pripadnici FUCZ nivo vode drže pod kontrolom, a zbog izuzetno teških vremenskih uslova, snijega, vjetra i temperature ispod nule, pumpe i agregati rade otežano. Timovi će i dalje dežurati na terenu, ako bude potrebno FUCZ će poslati još timova, a u stanju pune pripravnosti nalaze se svi uposlenici FUCZ.\nOružanim snagama BiH upućen je zahtjev za pomoć da, u slučaju pogoršanja situacije na navedenim područjima, budu u mogućnosti da, u saradnji sa civilnim strukturama, na vrijeme i adekvatno odgovore na ovu prirodnu nesreću.\nZbog dostignutih nivoa vodostaja na vodomjernim stanicama Slavonski Brod i Slavonski Šamac na poplavnom području Odžačke Posavine na snazi su mjere vanredne odbrane od poplava, dok se u Srednjoj Posavini provode mjere redovne odbrane od poplava.\nVeć tri dana (od 19. marta 2018. godine) dva tima Federalne uprave civilne zaštite (FUCZ) sa šest pumpi visokog kapaciteta i tri agregata nalaze se u Odžačkoj Posavini u mjestu Prud gdje ispumpavaju vodu koja je u tom dijelu poplavila poljoprivredno zemljište i podrumske prostorije šest kuća. Voda se ispumpava i prebacuje preko nasipa u rijeku Savu, a u pripravnosti su i dvije velike pumpe Agencije za vodno područje rijeke Save.\nNa ovom dijelu pripadnici FUCZ nivo vode drže pod kontrolom, a zbog izuzetno teških vremenskih uslova, snijega, vjetra i temperature ispod nule, pumpe i agregati rade otežano.\nTimovi će i dalje dežurati na terenu, ako bude potrebno FUCZ će poslati još timova, a u stanju pune pripravnosti nalaze se svi uposlenici FUCZ.\nfucz, kapaciteta, odzak, poplave, posavina, pumpe, visokog\n« Sažetak redovnog izvještaja o stanju u Federaciji BiH, za dane 20./21.03.2018.godine, do 10:00 sati\tSažetak redovnog izvještaja o stanju u Federaciji BiH, za dane 21./22.03.2018.godine, do 10:00 sati »


Skupština USK traži hitnu izgradnja privremenog prihvatnog centra za migrante ~ VKportal.BA\nVKportal.BA > Unsko-Sanski Kanton > Skupština USK traži hitnu izgradnja privremenog prihvatnog centra za migrante\n13. Juli. 2018., Unsko-Sanski Kanton\tIzvor vijesti: cazin.net\nSkupština USK traži hitnu izgradnja privremenog prihvatnog centra za migrante\nHitna izgradnja privremenog prihvatnog centra, ograničenje novog ulaska migranata na područje Unsko-sanskog kantona i striktno pridržavanje Zakona o strancima u Bosni i Hercegovini, samo su neki od zaključaka vanredne sjednice Skupštine USK o aktuelnoj situaciji s migrantima.\n23.01.2019 Potvrđena optužnica protiv Galijašević Emdžada, Jusić Hadisa, Delić Amira, Redžić Jadranke ...\n22.12.2018 AGENCIJA ZA ZAŠTITU LIČNIH PODATAKA UTVRDILA: Maloljetne fudbalere prijavljivali pod lažnim...\nJasmin Sakić: Zadovoljan sam izložbom, iako to uvijek može i mora bolje\nNikšić: SDA je dovela državu u situaciju da zavisi od HDZ-a i SNSD-a i sada traže s kim da podijele odgovornost!\nNaša zajednica: Srđan Aleksić dobija ulicu u Velikoj Kladuši?\n17.02Šaban Šaulić poginuo u teškoj saobraćajnoj nesreći u Njemačkoj\n13.02Jasmin Sakić: Zadovoljan sam izložbom, iako to uvijek može i mora bolje\n08.02Nikšić: SDA je dovela državu u situaciju da zavisi od HDZ-a i SNSD-a i sada traže s kim da podijele odgovornost!\n07.02Naša zajednica: Srđan Aleksić dobija ulicu u Velikoj Kladuši?\n06.02Objavljen videosnimak krađe većeg broja mobitela u Velikoj Kladuši\n05.02Bh. blok odlučio: Nećemo u koaliciju sa SDA, HDZ-om i SNSD-om


SAD: "Nije trebalo da umre u zatvoru“\nTijelo Sandre Bland prilikom iznošenja iz ćelije u kojoj je bila zatvorena\nSandra Bland, crnkinja, uhapšena prilikom saobraćajne kontrole, tri dana kasnije nađena je mrtva u zatvorskoj ćeliji. Zvanično verzija... samoubistvo.\nGodinu dana nakon ubistva mladog crnca u Fergusonu, američka savezna država Missouri i žestokih nemira koji su uslijedili nakon tragično završenog sukoba sa policajcem, bijelcem, smrt Sandre Bland, 28-godišnje crnkinje, sredinom prošlog mjeseca u zatvoru u Texasu ponovo je u mnogim dijelovima Sjedinjenih Država intenzivirala nezadovoljstvo i zabrinutost postupcima policajaca i policijskih službi prema onima koji svojim ponašanjem budu povod za policijsku intervenciju. Majka Sandre Bland prošlog tjedna podnijela je nadležnom federalnom sudu u Houstonu tužbu kojom, najkraće rečeno, traži pravdu, a veliko nezadovoljstvo zbog smrti njenje kćerke i dalje je snažno prisutnno širom Texasa.\nFotografija Sandre Bland i svakodnevno polagano svježe cvijeće obliježavaju mjesto na kojem je Sandra Bland 10. jula uhapšena prilikom rutinske saobraćajne kontrole. Tri dana kasnije nađena je mrtva u zatvorskoj ćeliji. Zvanično saopšteni uzrok smrt je samoubistvo.\nSandrin prijatelj sa koledža Alex McGrew sumnja u istinistost tog navoda:\n"Bila je zabavna, otvorena predusretljiva osoba, nikako povučena i deprimirana, ne osoba koja bi digla ruku na sebe."\nNa video-snimku postavljenom na Facebooku, Sandra zrači toplinom i životnošću. Govorila je, međutim, i o tome kako se nositi sa depresijom:\n"Ne dozvolite da vas deprresija nadvlada. Ne dozvolite da budete u tom stanju, jer depresija nije ništa drugo nego sotona."\nOni koji vjeruju da je Sandra Bland izvršila samoubistvo, smatraju da je ključni uzrok zapostavljanje kojem je bila izložena tokom trodnevnog držanja u zatvoru okruga Waller i grubi, agresivni odnos policajca koji ju je uhapsio. Jedan od njih je i kongresmen Al Green:\n"Nije trebalo da umre u zatvoru, nije trebalo ni da bude zatvorena samo zbog minornog saobraćajnog prekršaja."\nSandra Bland je uhapšena i zatvorena pod optužbom da je napala policajca zbog čega je, kako smatra bivši sudija okruga Waller Dewayne Charleston, i tretman Sandre Bland u zatvoru bio neprimjeren. On ističe:\n"Uskraćivali su joj pravo na telefonski kontakt, hranu su joj dostavljali kako tako, doveli su je u stanje da se osjeća jadno, mizerno."\nZvaničnici okruga Waller demantiraju optužbe i tvrdnje o neprimjerenom postupanju prema Sandri Bland.\nDosta je stanovnika Texasa, crnaca, koji smatraju da treba sačekati konačni rezultat istraga koje se vode povodom smtri Sandre Bland. Takođe je veliki broj i onih koji njen slučaj gledaju u kontekstu ranijih, kako tvrde, rasno motiviranih dikriminacija. Krajem avgusta oko 9 hiljada studenata univerziteta u obližnjem Praire View-u, na kojem je studirala i Sandra Bland, naći će se, nakon ljetnog raspusta, u studentskim klupama. Dewayne Charleston tim povodom kaže:\n"Kada se 9 hiljada mladih osoba vrati na univerzitet, kada se vrati i svo osoblje univerziteta, to će biti potpuno nova okolnost sa kojom ćemo se suočiti."\nAko u narednih dva tri djedna ne bude zadovoljavajućeg rješenja za slučaj Sandra Bland, povratak studenata zbog početka jesenskog semestra mogao bi biti početak mnogih i mnogo većih protesta povodom još jednog smrtnog ishoda u kojem je žrtva Amerikanac, ili Amerikanka, tamne boje kože.


Beta 25. maja 2022. 15:35\nKako se podseća, „Regulatorno telo za elektronske medije u Srbiji (REM) objavilo je 15. aprila 2022. godine tender za četiri nacionalne TV dozvole, umesto pet frekvencija koje su ranije bile dostupne“.\n„Verujemo da trenutnom procesu dodele nedostaje transparentnost. Frekvencije za emitovanje su ograničeni resurs kojim bi trebalo da upravlja nezavisno regulatorno telo, kroz otvorene, transparentne i participativne procese koji obezbedjuju da korišćenje spektra doprinosi pluralizmu i raznolikosti medija“, navedeno je u saopštenju.\nIstaknuto je da bi „prema članu 23. Zakona o elektronskim medijima Srbije, REM trebalo da odredi broj nacionalnih frekvencija potrebnih u zemlji prema sedmogodišnjem Predlogu strategije razvoja radio i audiovizuelnih medijskih usluga“.\n„Iako je nacrt strateškog plana stavljen na javnu raspravu 2015. godine, konsultacijama je nedostajala transparentnost i činilo se da nisu uključile sve relevantne aktere u diskusiju. Trenutno je rok za podnošenje prijava na tender 20. jun, a REM svoju odluku treba da objavi najkasnije do 4. avgusta“, precizirano je u saopštenju.\nUpozorava se da „alokacija frekvencijskog spektra treba da prati otvoren i participativan proces donošenja odluka, kao što se odražava u Principima o slobodi izražavanja – Principles on Freedom of Expression and Broadcasting Regulation- i regulativi o radiodifuziji, zasnovanoj na medjunarodnim standardima slobode izražavanja“.\n„Ovaj proces bi trebalo da dovede do usvajanja transparentnog plana za frekvencije za emitovanje, kako bi se promovisala njihova optimalna upotreba kao sredstvo za obezbedjivanje raznovrsnosti i mora biti nadgledan od strane tela koje je zaštićeno od političkog i komercijalnog mešanja“, navedeno je u saopštenju.\nKako je rečeno, „MFRR je ranije istakao zabrinutost zbog veoma politizovanog sastava REM-a“.\nIstaknuto je da „MFRR zajedno sa NUNS-om apeluje na REM da obezbedi fer i transparentan tenderski proces za dodelu nacionalnih TV frekvencija, koji mora da bude u skladu sa nacionalnim zakonskim zahtevima i međunarodnim standardima o slobodi izražavanja, a čiji rezultati moraju da obezbede raznolik i pluralni medijski pejzaž u državi“.\n„Pored preporuke EU, pozivamo se i na sveobuhvatan plan za jačanje nezavisnosti REM-a u predstojećoj reformi nacionalnih medijskih zakona“, navedeno je u saopštenju kao i da će organizacije koje su ga potpisale nastaviti da prate ovaj proces.


Ekskluzivno: Ruska hipersonična raketa „Avangard“ prvi put pokazana izbliza /video/ - 13.12.2020, Sputnik Srbija\nTelevizija „Zvezda“ prvi put je predstavila spoljni izgled ruske interkontinentalne balističke hipersonične rakete „Avangard“. 13.12.2020, Sputnik Srbija\n09:52 13.12.2020 (Osveženo: 10:01 13.12.2020)\nTelevizija podseća da su domaće rakete krajem 20. veka dostigle visok nivo pouzdanosti i borbene efikasnosti. Usled višegodišnjeg razvoja date oblasti, najnoviji raketni kompleks sa raketom „Avangard“ predat je vojsci prošle godine.\nRaketa je uživo predstavljena u jednoj od sala Vojne akademije "Petar Veliki" kao model za proučavanje najnovijih raketnih tehnologija. Međutim, u sali se ne nalazi samo ona, već je blizu nje raspoređeno još nekoliko ruskih raketa, ali je upravo „Avangard“ taj koji se izdvaja u odnosu na druge.\n„Jedinstvenost te klase je u tome što svi prisutni primerci imaju proreze na svojim površinama. Pitomac koji dolazi u tu sali da sluša ne samo da proučava teorijski deo, već i u praksi zatim može stvarno da pogleda i oseti to o čemu uči. Odnosno, stupajući već u trupe, on vizuelno zna gde šta može naći, čemu može da pristupi i šta da pokuša“, izjavio je šef akademije, general, major Leonid Miholap.\nS tim u vezi, on je naglasio da na akademiji mogu da studiraju isključivo državljani Rusije.


Podignute optužnice protiv Nedeljka Spasojevića i Marka Rošića, nema optužnice za Radoičića - Kosovo Online\n23. Novembar 2019. • 14:03\n„U cilju iznude priznanja kojim bi optužio potpredsednika Srpske liste Milana Radoičića i državu Srbiju za umešanost u ubistvo Olivera Ivanovića moj sin izložen je neviđenoj torturi koja traje gotovo godinu dana“, izjavio je početkom novembra za Kosovo Onlajn Nebojša Rošić, otac uhapšenog Marka Rošića.\n„Kada sam pre dva dana bio u poseti kod Marka rekao mi je da ne može više da izdrži i da mora da mi kaže da trpi neviđenu tortutu, kako fizički tako i psihički. Od trenutka kada su ga odveli odavde, krenulo je fizičko maltretiranje, tukli su ga i pravili selfije sa njim. Tokom višečasovnog ispitivanja jedan od policajaca koji se predstavio kao Besim, rekao mu je: „Marko, treba da kažeš da su Milan Radoičić i država Srbija organizovali i učestvovali u ubistvu, a mi ćemo te odmah pustiti. Ukoliko to ne priznaš, bićeš osuđen na kaznu zatvora od pet do deset godina““, kaže Nebojša Rošić.\n“Reč je o studentima, ni o kakvim ubicama, Ivanu Dimitrijeviću i Milošu Radosavljeviću - jedan (Ivan) rođen u Prokuplju sa prebivalištem u Kuršumliji, koji je student u Kosovskoj Mitrovici, na master studijama”.\nOliver Ivanović Sulj Hodža optužnice Kosovo\nGodina od upada ROSU na sever i hapšenja u vezi ubistva Olivera Ivanovića\nSlučaj ubistva Olivera Ivanovića više od 22 meseca tapka u mestu, hapšenja, saslušanja, a koje krucijalne stvari Specijalni tužilac Sulj Hodža je iz svoje fioke predao na prevod koji danima iščekuju ne samo akteri procesa već i javnost ostaje tajna i danas, godinu dana nakon upada jedinica ROSU na sever i hapšenja Nedeljka Spasojevića, Marka Rošića i Dragiše Markovića te pokušaja hapšenja potpredsednika Srpske liste Milana Radoičića.\nŠvajcarski eksperti osporili, porodica Dehari optužila tužioca Sulja Hodžu\nAdvokat Haljimi: Ili podizanje optužnice ili ukidanje pritvora\nKosovska policija objavila fotografije dve osobe osumnjičene u slučaju ubistva Ivanovića


“OVO JE NAČIN DA MU ZAHVALIMO” Oslikan mural sa likom mitropolita Amfilohija u Višegradu – Visegradlive.com\nHome / Visegrad / Aktuelnosti Višegrad / “OVO JE NAČIN DA MU ZAHVALIMO” Oslikan mural sa likom mitropolita Amfilohija u Višegradu\n2 sedmice ago\tAktuelnosti Višegrad 169 Views\nMural sa likom blaženopočivšeg mitropolita crnogorsko–primorskog Amfilohija oslikan je u Višegradu.\nMural je djelo akademskog slikara Vladimira Milanovića iz Foče, koji je istakao da se, uprkos brojnim ponudama iz drugih gradova, rado odazvao pozivu grupe omladinaca iz Višegrada.\n– Mitropolit Amfilohije nas je sve zadužio, te je ovo jedan od načina na koji mu zahvalimo. Svi smo svjesni njegovog cjelokopunog doprinosa za naš narod, tako da svoj talenat koristim da oslikam ovaj mural u njegovu čast – rekao je Milanović.\nOn je dodao da su dimenzije murala pet metara širine i četiri metra visine, te da mu je trebao jedan dan da završi rad.\nOrganizatori oslikavanja murala u Višegradu su navijači “Crvene zvezde” iz ovog grada.


Igra bez morala 3 | Beardbarian Games\nPočetna / Igre sa kartama / Igra bez morala 3\nIgra bez morala 3 je bizarna i zabavna društvena igra usmerena protiv čovečnosti, dostojanstva i bilo kakvog sistema vrednosti. Za razliku od ostalih grupnjačkih – čitaj društvenih igara\nIgra bez morala 3 količina\nŠifra proizvoda: 0831-03 Kategorija: Igre sa kartama\nIgra bez morala 3 je bizarna i zabavna društvena igra usmerena protiv čovečnosti, dostojanstva i bilo kakvog sistema vrednosti. Za razliku od ostalih grupnjačkih – čitaj društvenih igara, koje ste igrali ranije, Igra bez morala je toliko lascivna i nastrana koliko ti i tvoji prijatelji zajedno. Pred vama je igra koja podseća na igru koja je osvojila ceo svet ali uz ličnu recenziju samih kreatora, koji su nevidjeno užasni, ipak smo birali sam krem beskrupuloznih ljudi regiona, da bi bilo u potpunosti novo što je nekada kružilo našim tržištem. Prilike za igru su razne, može se svakodnevno konzumirati, potrebno je minimum 3 učesnika.\nBudite prvi koji će napisati recenziju za „Igra bez morala 3“ Odustani od odgovora


Cijene nafte su u srijedu naglo pale, nakon poremećaja na tržištu i rasta cijena uzrokovanim ruskom agresijom na Ukrajinu, kao i odlukom SAD-a\nSirova nafta WTI pala je za više od 12 posto, ili 15 dolara, na 108,7 dolara po barelu, što je najveći pad od 26. novembra. Ranije ove sedmice, WTI je nakratko premašio 130 dolara po barelu što je bio 13-godišnji maksimum zbog rata u Ukrajini.\nTUGA OKOVALA CIJELU ZEMLJU: Rusi u cvijetu mladosti ubili jednog od najboljih sportista Ukrajine\nVrijednost sirove nafte Brent pala je 13 posto, ili 16,8 dolara na 111,1 dolara, što je najveći jednodnevni pad od aprila 2020. Brent je upravo u ponedjeljak dostigao 139 dolara, što je bio najviši nivo od 2008. godine.\nDo pada nafte došlo je usred naznaka mogućeg uspjeha SAD-a u poticanju veće proizvodnje nafte iz drugih izvora. Reuters je prenio da bi Irak mogao povećati proizvodnju ako to zatraži OPEC+. Američki državni sekretar Antony Blinken također je signalizirao da će UAE podržati povećanje proizvodnje.\nPreokret u Poljskoj: 'Spremni smo odmah besplatno predati sve naše MIG-ove 29 Amerikancima, tražimo samo jedno'\nUkrajinci objavili snimku iz zraka: "Azov udara po ruskom konvoju"


Smijenjena rektorka Vojvodić se brani knjigom: Na 400 strana s kolegama opisala "političku egzekuciju"\nčetvrtak, 18 januar 2018 14:28\nRijetko se u Crnoj Gori dešava da se neko za svoja prava bori knjigom. Ono što još nije uspjela da ispriča pred sudom jer se svaki za sad proglasio nenadležnim, bivša rektorka Univerziteta Crne Gore, Radmila Vojvodić ispričala je kroz knjigu na 400 stranica. Vojvodić je, sa profesorima Vladimirom Pešićem, Živkom Andrijaševićem i Predragom Stanišićem autorka knjige "U odbranu autonomije Univerziteta Crne Gore (93 dana borbe. Zašto?)" koja govori o sukobu s Vladom o statusu Visoke medicinske škole u Beranama, poslije kog je smijenjena u oktobru prošle godine.\nProfesor Pešić za Standard poručuje da se nada da ima onih koji će skupiti hrabrost da je uzmu u ruke.\n"Ova knjiga je zastavština budućim generacijama. Iz nje i država i Univerzitet treba da izvuku pouku. U tom smislu dožvljavam ovu knjigu. Ona je neobična za ove prilike i ima značaj i u ovom i u vremenu koje će doći. Napisali su je ljudi koji su zadužili Crnu Goru, a to se posebno odnosi na bivšu rektorku. Ja se nadam da će knjiga imati dobru publiku i da će biti interesantna onima koji budu imali hrabrosti da je pročitaju", kaže Pešić za Standard.\nVojvodićka je sa kolegama ušla u poduhvat pisanja knjige jer su se sudovi, za sad, proglasili nenadležnim da odlučuju o njenoj tužbi protiv Univerziteta Crne Gore.\nO "političkoj egzekuciji"\nIzdavač knjige, kako je ranije saopšteno, je Otvoreni kulturni forum sa Cetinja, a urednik je Milorad Popović. Knjiga je već stigla na više stotina adresa u Crnoj Gori i regionu, a verzija na engleskom jeziku poslata je i akademskim institucijama u zemljama Evropske unije. Knjiga ima skoro četiri stotine stranica.\n“Sadrži detaljan pregled svih dešavanja u sukobu Vlade i rukovodstva Univerziteta oko sjedišta Visoke medicinske škole. Na osnovu zvaničnih dokumenata objašnjava se kako je do sukoba došlo, kako je sukob tekao i kako je izvršena smjena rektorke Vojvodić. Poseban odjeljak knjige čini 66 dokumenata o ovom sukobu i razrješenju rekorke, od kojih se većina prvi put stavlja na uvid javnosti”, saopšteno je iz Otvorenog kulturnog foruma.\nDokumenta, kako smatraju, neposredno svjedoče o čitavom procesu i uvjerljivo pokazuju što je uzrok sukoba i kako je izvršena "politička egzekucija rektorke Vojvodić".\n“Na osnovu dokumenata jasno se prepoznaju motivi, nalogodavci i izvršioci ove egzekucije. I što je jednako važno, pokazuje se kako je rukovodstvo Univerziteta, uz podršku dijela stručne javnosti, branilo autonomiju ove institucije. Tako su u okviru jedne knjige prikazani svi događaji, akteri i relevantni dokumenti o 'slučaju' koji predstavlja presedan u modernoj istoriji Crne Gore", objasnili su oni.\n“Sa druge strane, knjiga sa saznajnog stanovišta predstavlja cjelovito svjedočanstvo o borbi rukovodstava UCG za zaštitu zakonitosti i akademskih principa, ali i svjedočanstvo o onima koji su zakonitost i akademske principe ugrožavali”, saopštio je izdavač.\nVojvodić je prva smijenjena rektorka u istoriji Univerziteta Crne Gore.\nPosljednji put izmijenjeno četvrtak, 18 januar 2018 14:33\nViše iz ove kategorije « Marijana Bogavac traži stan od države Besplatne računovodstvene usluge za 30 novoosnovanih preduzeća »


RTCG - Radio Televizija Crne Gore - Nacionalni javni servis :: Društvo :: Crna Gora ima čvrstu poziciju u NATO\n21. 01. 2022. 21:30 >> 21:31\nRADULOVIĆ - ŠOLET\nMir u Evropi nema cijenu, a solidarnost i jedinstvo su suštinski. U tom kontekstu, za Crnu Goru NATO predstavlja alijansu zajedništva, a to znači da stojimo jedni uz druge u svim krizama koje se dešavaju na kontinentu, rekao je ministar vanjskih poslova Đorđe Radulović u razgovoru sa Derekom Šoletom, savjetnikom državnog sekretara Sjedinjenih Američkih Država Entoni Blinkena, povodom najnovijih dešavanja vezanih za razvoj bezbjednosne situacije u Ukrajini.\nŠolet je, kako ističu u saopštenju, prenio pozdrave državnog sekretara SAD Entonija Blinkena crnogorskom šefu diplomatije, istakavši važnost saradnje, otvorene komunikacije i jedinstva među saveznicima, kao i namjeru da se učini sve u pravcu nastavka dijaloga o ovoj važnoj temi. U tom kontekstu on je naglasio da je američka administracija svjesna čvrste pozicije Crne Gore u NATO-u.\n"Uz ponovljenu poruku da je za nas mir suštinski princip, ministar Radulović je naglasio da naša država stoji uz saveznika u globalnim naporima zaštite demokratije i ljudskih prava. Takva pozicija, kako je kazao, najbolji je dokaz da euroatlantski put, na kome smo uvijek imali podršku SAD, za nas nema alternativu", naglašava se u saopštenju.\nGovoreći o savezništvu naših zemalja, on je istakao da ono nije vrijednost samo našeg doba, već da su SAD kroz istoriju bile istinski prijatelj koji je uvijek bio uz Crnu Goru. Ovaj najvrjedniji legat, kazao je, obavezuje nas da njegujemo takav odnos i u budućnosti, te izrazio nadu da će se odlična saradnja u predstojećem periodu dodatno unaprijediti.


Nova vlast uzima Đukanoviću MAJBAH od 650.000 еvra!\nNaslovna Region Nova vlast uzima Đukanoviću MAJBAH od 650.000 еvra!\nMilo Đukanović, predsjednik Crne Gore, mogao bi uskoro da ostane bez luksuznog automobila „majbah“, čija je cijena oko 650.000 evra, saznaje Kurir.\nNaime, nova vlast u Crnoj Gori riješila je da ispuni predizborno obećanje i planira da pokrene proceduru za oduzimanje i prodaju dva „majbaha“ – jednog koji koristi Đukanović i drugog koji je koristio bivši premijer Duško Marković.\n– Plan je da do Nove godine, do kraja decembra, počne realizacija izbornog obećanja Demokratskog fronta, da se skupocjeni automobili, koji su kupljeni novcem građana, prodaju. Jedan taj „majbah“ košta oko 650.000 evra, znači, oko 1.300.000 evra je dato za automobile za dva službenika – Đukanovića i Markovića. Takve stvari se više neće dešavati Crnoj Gori – kaže izvor našeg lista.\nPodsjetimo, tokom izborne kampanje za parlamentarne izbore koalicija DF je, između ostalog, obećala da će skupocjene automobile, koje je kupila vlast DPS, prodati.\nInače, glavni specijalni tužilac u Crnoj Gori Milivoje Katanić poručio je juče da će ispitati da li je bilo pokušaja političke korupcije u slučaju lidera URA. Riječ je o priznanju Abazovića u jednoj televizijskoj emisiji da su tačne informacije da mu je nuđen novac – 21 milion evra, ali nije želio da kaže od koga.


Ambasador Crne Gore u Srbiji Tarzan Milošević je za Radio Slobodna Evropa (RSE) poručio da nije doneta "nikakva konačna odluka o otvaranju granica", kao i da veruje u "uspostavljanje normalne komunikacije" između Beograda i Podgorice.\nNjegova izjava usledila je nakon što su predstavnici vlasti u Srbiji uputili oštre reakcije povodom najave Vlade Crne Gore da u prvim danima juna otvora granice sa nizom zemalja koje ispunjavaju određene epidemiološke kriterijume, među kojima za sada nije Srbija.\nU pisanoj izjavi koju je dostavio RSE Milošević je naveo da je "radi jasnog i preciznog informisanja građana Srbije važno naglasiti da Vlada Crne Gore još uvek nije donela nikakvu novu odluku sto se tiče otvaranja granica".\n"Nacionalno Kordinaciono tijelo treba da donese odluku koja će se primjenjivati od 1. juna, u skladu sa preporukama Instituta za Javno zdravlje. Predsjednik Vlade Crne Gore Duško Marković je na osnovu stava Instituta saopštio da se očekuje otvaranje granica sa zemljama koje u ovom trenutku ispunjavaju odgovarajuće epidemiološke kriterijume i jasno naglasio da će se naredba odnositi i na druge zemlje koje do njenog stupanja na snagu budu ispunile te uslove", navodi se u pisanoj izjavi ambasadora Miloševića.\nMilošević podseća i da je crnogorski premijer "istakao da globalna kretanja ukazuju i na proširenje kruga država prema kojima bi Crna Gora mogla otvoriti granicu".\n"Čvrsto vjerujem da će se vrlo brzo uspostaviti kvalitetna komunikacija između Crne i Srbije, u pogledu slobodnog kretanja ljudi, poštujući sve ono sto su do sada na kvalitetan način preduzele i uradile obje države radi zaštite zdravlja svojih građana", napisao je Milošević u izjavi dostavljenoj RSE.\nMihajlović: Odluka CG nastavak nedemokratskog ponašanja prema Srbiji\nPotpredsednica Vlade Srbije i ministarka saobraćaja Zorana Mihajlović izjavila je da je crnogorska odluka "u suprotnosti sa principima slobode kretanja na kojima se zasniva Evropska unija i da ne doprinosi dobrosusedskim odnosima u regionu".\n"Crna Gora je u procesu evropskih integracija napredovala dalje od Srbije i nekih drugih zemalja u regionu, pa bi u skladu s tim trebalo da bude primer za druge. Umesto toga, veštački se kreiraju nove barijere između ljudi na ovim prostorima, koji su na svaki način upućeni jedni na druge, a odgovornost za to je pre svega na političarima", rekla je Mihajlovićeva, a saopštio njen kabinet.\nMarković: Neka nas niko ne plaši litijama\nOna je navela da "nikakvo zaklanjanje iza virusa ne može da sakrije nastavak nedemokratskog ponašanja Vlade u Podgorici prema Srbiji i pripadnicima našeg naroda, protivno vrednostima i praksi Evropske unije, čijem članstvu čitav region teži".\n"Ova odluka, međutim, jasno poručuje i da more nema samo Crna Gora i verujem da će naši građani razumeti i tu poruku", rekla je Mihajlović.\nVulin: Vlast u Crnoj Gori se bori protiv Srba\nReagovao je i ministar odbrane Srbije Aleksandar Vulin, koji je izjavio da se "vlast u Crnoj Gori se ne bori protiv virusa, već protiv Srba".\n"Zabrana ulaska Srbima u Crnu Goru valjda treba da pomogne izgradnji domovinskog identiteta Crne Gore, pošto zdravlju nacije sigurno neće pomoći, ludilu verovatno, zdravlju nikako. Kome je Sekula Drljević (pravnik i političar, zalagao se za nezavisnost Crne Gore u vreme Kraljevine Jugoslavije, tokom Drugog svetskog rata fašistički kolaboracionista i blizak režimu Nezavisne Države Hrvatske, prim.aut.) omiljeni ideolog tome su i rasni zakoni Nezavisne Države Hrvatske pravna inspiracija", rekao je Vulin, a saopštio njegov kabinet.\nBrnabić: Srbija neće uvoditi recipročne mere\nPredsednica Vlade Srbije Ana Brnabić poručila je da Srbija neće zatvarati granice za crnogorske građane kao što je to uradila zvanična Podgorica za građane Srbije, saopštio je premijerkin kabinet, prenoseći izjavu koju je Brnabić dala 25. maja za Televiziju Pink.\nKako se navodi u saopštenju, Brnabić je rekla da Srbija neće uvoditi recipročne mere, ali i dodala da građani Srbije "ne bi trebalo da idu tamo gde su nepoželjni".\nOna je ocenila da "pravi razlog" za odluku Crne Gore da u prvim danima juna otvori granice za niz zemalja, ali ne i za Srbiju, "nije u epidemiji i broju zaraženih".\n“Nećemo sprečavati običnim crnogorskim građanima da posete Srbiju, ali ćemo još snažnije i oštrije sprečavati ulazak pripadnika crnogorskih klanova koji decenijama terorišu naše građane”, rekla je Brnabić, a saopštio njen kabinet.\nPrve države sa kojima će Crna Gora u prvim danima juna otvoriti granice su Hrvatska, Slovenija, Austrija, Njemačka, Poljska, Češka, Mađarska, Albanija i Grčka, najavio je crnogorski premijer Duško Marković na konferenciji za medije 25. maja.


Kako stojimo s ekonomijom i finansijama | Nauči.rs\nBeogradski simpozijum iz ekonomije i finansija, na kojem će govoriti vrhunski naučnici, biće održan u subotu, 22. juna, s početkom u 10 sati. Izlagači su univerzitetski profesori i stručnjaci iz Rusije, Velike Britanije, Кanade, Nemačke, Švedske, Austrija, SAD i Srbije.\nU Beogradu se od 2011. godine organizuje međunarodna „Кonferencija za mlade ekonomiste“ na kojoj doktorandi predstavljaju svoje radove, a potom, od uglednih profesora, dobijaju povratne informacije i savete kako da ih unaprede. Od 2019. godine, u organizaciji SANU i Ekonomskog fakulteta Univerziteta u Beogradu, istaknuti svetski istraživači će, pored podrške mladim ekonomistima, na Beogradskom simpozijumu iz ekonomije i finansija predstaviti i svoja istraživanja.\nSimpozijumom rukovode dopisni član SANU Pavle Petrović i profesor Branko Urošević sa Ekonomskog fakulteta. Cilj skupa je, kako je kazao Pavle Petrović, da zainteresovani naučnici, posebno mladi, ali i javnost „dobiju uvid, na jednom mestu i u jednom danu, o značajnim pitanja kojima se svetska ekonomska nauka bavi u ovom trenutku“.\nBiće ukupno 12 izlagača, među kojima su i Bojan Jovanović sa Njujorškog univerziteta, jedan od najcitiranijih akademskih ekonomista na svetu, koji će govoriti o uticaju brzog razvoja nove tehnologije na rast privrede. Paskvale Dela Кorte sa Imperijal Кoledža u Londonu objasniće zašto obveznice izdate u domaćoj valuti mogu na dugi rok biti rizičnije od onih izdatih u stranoj valuti, dok će Кarsten Šprenger sa Nove ekonomske škole u Moskvi govoriti o performansama ruskih firmi posle njihove renacionalizacije. Dalibor Stevanović sa Univerziteta u Montrealu objasniće na koji način se mašinsko učenje može primeniti za pravljenje kvalitetnih makroekonomskih prognoza. Najzad, Pavle Petrović će analizirati efekat javnih investicija na privredni rast, posebno kada je privreda u recesiji.\nTagged danas u beogradu, dešavanja, ekonomija, najave, naučne konferencije, sanu\nEutanazija – pravni, teološki i psihijatrijski aspekti\n← Volite orgulje?


10 razloga zbog kojih je u Srbiji državni posao san snova\nVisoka i redovna plata, siguran posao i stalan radni odnos, te brojne privilegije koje se uglavnom mere u novcu, samo su neke od prednosti državnih firmi. I kad nemaju dinara u budžetu, u njih bi svako da se zaposli, tvrde sagovornici „24 sata“.\nU Srbiji radi ukupno 2,3 miliona ljudi, a svaki treći (njih 740.000) se udomio u javnoj službi. U odnosu na evropski prosek, domaći javni sektor upošljava tri puta više radnika. Plate u državnim preduzećima istovremeno su veće za 22.000 dinara od prosečne zarade u zemlji.\nU septembru se u državnim firmama zarađivalo oko 65.000 dinara, 25.000 više nego u privatnom sektoru. Radnici u Narodnoj banci Srbije zarađuju po 88.490 dinara u proseku.\nZaposleni u javnom sektoru ove godine suočavaju se prvi put sa rezovima - Vlada im je smanjila plate i poručila da će biti otkaza uz, naravno otpremnine, ali raditi kod države i dalje je bolje nego kod privatnika.\n- Rezovi u javnom sektoru poručuju da je ekonomija države loša, a to znači da je najlošije raditi kod privatnika - kaže ekonomista Ljubomir Madžar.\nDržavna služba uglavnom podrazumeva redovne doprinose, te bonuse, jubilarne nagrade i trinaestu platu. Radnici PTT-a nedavno su primili dodatak po oko 33.000 dinara jer je firma prošle godine ostvarila dobit.\nIskustva pokazuju da su državni službenici i najomiljeniji klijenti banaka. Bankari ne žele da pričaju javno, tvrde da su im svi klijenti dragi, ali nezvanično priznaju da lakše odobravaju kredit ukoliko je klijent na budžetskoj kasi.\n- Redovna plata kod privatnika ne mora da bude kontinuitet, a u državnoj službi je pravilo - kaže bankar koji radi u sektoru za stanovništvo jedne veće banke u Srbiji.\nAnalize Centra za istraživanje u privredi istovoremeno pokazuju da se u Srbiji u državnim preduzećima u administraciji efektivno radi tri sata i 45 minuta dnevno, a na terenu 25 minuta duže. Istovremeno se kod privatnika radi sedam sati i 18 minuta, dakle skoro četiri sata duže.\n- 43.975 prosečna zarada u zemlji\n- 49.598 prosečna plata u javnom sektoru\n- 65.507 prosečna zarada u javnim preduzećima


Ulaz na Vrelo Bosne uskoro će se plaćati 2 KM\nPrema ekonomskoj procjeni, cijena ulaznice trebala bi iznositi oko dvije KM, rekla je u razgovoru za Agenciju Fena Harita Čolaković, stručna saradnica Kantonalne javne ustanove za zaštićena prirodna područja Kantona Sarajevo.\n“S obzirom da je ovaj spomenik treća kategorija zaštite i da je zaštita na Vrelu Bosne prvenstveno zbog hidrološke vrijednosti, odnosno da je riječ o vodozaštitnoj zoni trenutni broj posjetilaca je veoma velik”, potvrdila je Čolaković.\nNa osnovu toga će se, mišljenja je, smanjiti pritisak na prirodne vrijednosti područja Vrela Bosne.\nOsim ovog spomenika, KJU za zaštićena područja trenutno upravlja sa još dva zaštićena područja: Spomenik prirode Skakavac i Zaštićeni pejzaž Bijambare.\nUlaz u zaštićeni pejzaž Bijambare za odrasle osobe danas iznosi dvije KM, a za djecu, studente, penzionere, invalidne osobe jednu KM, u šta je uračunata usluga parkiranja i korištenja javnog WC-a.\n“Sva ta prikupljena sredstva od ulaznica ne idu na plaće uposlenika KJU za zaštićena prirodna područja, već direktno za unapređenje prostora. Tako upravo radimo na edukativnom centru na Bijambarama”, dodaje Čolaković.\nUkoliko Skupština Kantona Sarajevo u narednom periodu donese zakon o proglašavanju zaštićenog pejzaža Trebević, Javna kantonalna ustanova za zaštićena područja zvanično će preuzeti upravljanje nad Trebevićem. Trenutno je Nacrt zakona o proglašavanju zaštićenog pejzaža Trebević upućen u javnu raspravu od 60 dana, koja ističe 15. jula.\n“To će biti četvrto zaštićeno područje kojim ćemo upravljati. Po donošenju Zakona o proglašavanju zaštićenog pejzaža Trebevića bit će obezbijeđena i sredstva za direktan nadzor, to jest nadzornike prirode i za potrebnu infrastrukturu”, kazala je Čolaković.


Hannover Messe 2017 – HI TEC istraživanja i praksa / Industrijski eksperti i start up kompanije / Inovacije u industrijskom sektoru… – Sajmovi i Kongresi Blog\nOve godine na sajmu Hannover Messe Univerzitet iz Kila svoja teoretska dostignuća kroz saradnju sa industrijskim gigantima sprovodi u praksu. Osim širokog spektra teoretskih rezultata, biće tu prikazani i start up projekti, razmena patenata, a biće organizovane i panel diskusije na temu transfera znanja. Ovaj projekat ima kompletnu podršku Savezne vlade Nemačke i predstavlja jedan od motora za ubrzanje industrijskog napretka. Planirana sesija, digitalizacija u nauci i biznisu, ne odgovara samo na pitanja iz oblasti tehnologije i infrastrukture, već ima i širi društveni značaj i potencijal.\nHannover Messe 24. i 25. aprila u hali 3 organizuje, u saradnji sa nemačkom i holandskom mrežom Hi Tech start up kompanija, susret sa vodećim industrijskim firmama prisutnim na ovom sajmu.\nTakođe, Hannover Messe, u saradnji sa Udruženjem nemačkih start up kompanija, okuplja 40 njihovih članova koji, ne samo da konkurišu za nagradne fondove, nego pokušavaju da pronađu potencijalne investitore, potrošače, partnere i medije koji bi ih promovisali. Tako će svaki od njih 40 imati mogućnost da za 10 minuta predstavi svoj koncept. Jedini uslov za to je da pokriva neki od osnovnih tematskih segmenata na sajmu: industrijska automatizacija, snabdevanje energijom, tehnologija fluida, komprimovanog vazduha i vakuuma, industrijsko snabdevanje i istraživanje. Na prezentacijama će biti prisutni potencijalni investitori, ključni ljudi iz industrijskog sektora i predstavnici inkubatora specijalizovanih za nove tehnologije.\nBez obzira na to kojoj kategoriji od prethodno navedenih pirpadate, ovo je prilika da u našoj organizaciji posetite Hannover Messe 2017 – Hanoverski sajam tehnike!\nPrevious postHannover Messe 2017 – SAMOREPARIRAJUĆI MATERIJALI\nNext postHannover Messe 2017 – 4D PRINTERI I TRANSFORMERSI


Predsednik Srbije gost emisije, Foto: Printscreen/TV Prva\nOn je, gostujući na Televiziji Prva, dodao da Obradović ne kaže da je u "Krušiku" bilo nelegalnih radnji i da "priča nikakve veze nema sa firmom Nebojše Stefanovića"\nObjavljeno: 20.10.2019. 12:02h\nPredsednik Srbije, Aleksandar Vučić, izjavio je da je izmišljena afere o Branku Stefanoviću, ocu ministra unutrašnjih poslova Nebojše Stefanovića i o navodnoj korupciji sa fabrikom namenske industrije "Krušik" Valjevo i trgovini oružja.\nOn je izjavio "da opozicija vodi brutalnu kampanju protiv ljudi na vlasti i da je jedan od takvih slučajeva uzbunjivač iz fabrike 'Krušik' Aleksandar Obradović i dodao da uzbunjivač može da bude samo onaj koji nešto prijavi državnom organu ili tužilaštvu, a da on to nije učinio".\nŠTA VI MISLITE O OVOME? Otac ministra policije dobio dozvolu za proizvodnju oružja!\nAleksandar VučićNebojša StefanovićBranko StefanovićAferaEmisijaIzjavaTV PrvaMinistar unutrašnjih psolovaKrušikOtacTrgovina oružjaLažAleksandar ObradovićKosovoPregovoriAljbin Kurti


Preminuo akademik i bivši diplomata Ninoslav Stojadinović - Izazov\nPreminuo akademik i bivši diplomata Ninoslav Stojadinović\nRadio-televizija Srbije\t 26. decembra 2020. 13:31\nSANU ističe da je Stojadinović ostavio izuzetan trag u oblasti mikroelektronike i nanoelektronike i nemerljiv doprinos konstituisanju i sveukupnom radu Ogranka SANU u Nišu.\nNaučni rad i aktivnost akademika Stojadinovića u velikoj meri su vezani za Elektronski fakultet Univerziteta u Nišu, na kojem je najpre diplomirao, magistrirao i doktorirao, a potom bio redovni profesor (od 1991), dekan (1989‒1994) i šef Katedre za mikroelektroniku (1985‒2005).\nZahvaljujući višegodišnjem angažovanju akademika Stojadinovića u organizaciji međunarodne konferencije o mikroelektronici – MIEL, ova značajna konferencija postala je jedan od najznačajnijih naučnih skupova iz te oblasti u Evropi i našla se na listi IEEE konferencija.\nBio je član komisija za izbor nastavnika i odbranu doktorskih disertacija na više svetskih univerziteta, gostujući profesor na u Austriji, SAD, Poljskoj.\nBio je i član Ekspertske komisije EU za program EC FP7, te konsultant Naučne fondacije Vlade Tajvana.\nNaučni radovi akademika Ninoslava Stojadinovića citirani su više od 530 puta u publikacijama drugih autora od međunarodnog značaja. Na osnovu njegovih fundamentalnih i primenjenih istraživanja do sada je realizovan niz tehnoloških rešenja, od kojih je šest primenjeno u poluprovodničkoj industriji kod nas i u svetu.\nUređivao je naučne časopise i bio je član brojnih međunarodnih stručnih organizacija.\nZa dopisnog člana SANU izabran je 2003, a za redovnog 2012. godine. Bio je prvi predsednik Ogranka SANU u Nišu i tu dužnost je obavljao od 2016. godine, a za to vreme je u Ogranku priređeno više od 250 programskih aktivnosti.\nBio je poslanik u Narodnoj skupštini Republike Srbije (1997-2000), poslanik u Skupštini Državne zajednice Srbija i\nCrna Gora, i njen predstavnik u Parlamentarnoj skupštini Saveta Evrope (2004-2006), potpredsednik Narodne skupštine Republike Srbije (2014-2016).\nBio je ambasador Republike Srbije u Kraljevini Švedskoj (2005-2011) i Bosni i Hercegovini (2011-2013).\nDobitnik je više nagrada i priznanja za svoj predani rad.\n"Njegov odlazak veliki je gubitak za Srpsku akademiju nauka i umetnosti, grad Niš i sveukupnu srpsku nauku", ističe SANU.


RS mijenja Strategiju razvoja energetike do 2035. godine – Finalna verzija uskoro pred skupštinom – Vaš obnovljivi izvor informacija – Energis\nRS mijenja Strategiju razvoja energetike do 2035. godine – Finalna verzija uskoro pred skupštinom\nMinistar industrije, energetike i rudarstva Republike Srpske (RS) Petar Đokić i ambasador Ujedinjenog Kraljevstva Velike Britanije i Sjeverne Irske u BiH Edward Ferguson razgovarali su juče u Banjaluci o izmjenama i dopunama Strategije razvoja energetike RS do 2035. godine.\n– Prilikom izrade ovog dokumenta moramo ostati krajnje odgovorni prema našim ustavnim obavezama i nadležnostima, istakao je Đokić i dodao da finalnu verziju dopune strategije treba da usvoji Vlada, a potom Narodna skupština.\nĐokić je naglasio da se o Okvirnoj strategiji razvoja sektora energetike BiH ne može govoriti sve dok FBiH ne usvoji svoju Strategiju razvoja energetskog sektora, saopćeno je iz Ministarstva industrije, energetike i rudarstva RS-a.\nU ime Vlade RS zahvalio je britanskoj ambasadi koja je angažovala konsultantsku kuću Priceweaterhouse Coopers (PwC) da pomogne u ažuriranju Strategije razvoja energetike RS do 2035. godine i podsjetio da RS s Velikom Britanijom ima razvijenu saradnju, te da je Velika Britanija zahvaljujući izgradnji TE Stanari drugi investitor u BiH.\nĐokić je istakao da RS raspolaže značajnim resursima koji nisu dovoljno iskorišteni, te da treba ohrabriti investitore da sa povjerenjem ulažu u region.\n– Moramo se boriti da se ovaj region nametne kao most između istoka i zapada i iskoristiti prednosti i potencijale kojima raspolažemo – naveo je Đokić.\nBritanski ambasador u BiH Edward Ferguson je rekao da s resornim ministarstvom ima odličnu saradnju kad je u pitanju izrada dopune Strategije energetike RS, te da očekuje da do kraja mjeseca bude završena finalna verzija.


Zakonodavci traže sankcije protiv Libije\nPredsedavajuća Odbora za spoljne poslove u američkom Predstavničkom domu, Ileana Ros-Letinen, takođe je pozvala na uvođenje novih sankcija\nAmerički zakonodavci pozivaju Obaminu administraciju da pooštri reagovanje na primenu smrtonosne sile protiv demonstranata u Libiji. Neki od njih zalažu se za uvođenje američkih sankcija dok drugi traže uspostavljanje zone zabranjene za letenje u libijskom vazdušnom prostoru.\nDemokratski senator Džon Keri rekao je juče da bi Bela kuća trebalo da razmotri obnavljanje sankcija koje je 2003. ukinuo predsednik Džordž Buš, kada se libijski lider Moamar Gadafi odrekao oružja masovnog uništenja. Keri je takođe pozvao američke i strane energetske kompanije da odmah obustave svoje operacije u Libiji sve dok njene snage ne obustave, kako ih je nazvao, "kukavičke" napade na civile.\nPredsedavajuća Odbora za spoljne poslove u američkom Predstavničkom domu, Ileana Ros-Letinen, takođe je pozvala na uvođenje novih sankcija, uključujući zamrzavanje imovine i zabranu putovanja libijskim funkcionerima.\nRepublikanski senator Džon Keri i nezavisni senator Džo Liberman pozvali su Obaminu administraciju da učestvuje u uspostavljanju zone zabranjene za letenje u Libiji kako bi se libijsko vazduhoplovstvo sprečilo da napada civile.\nU jučerašnjim izjavama, predstavnici Obamine administracije nisu pominjali nikakve specifične mere protiv Libije, niti su pominjali Gadafija po imenu. Umesto toga više puta su ponovili osudu napada libijskih snaga ne demonstrante i izjavljivali da Vašington sarađuje sa drugim državama u donošenju odluke o tome kako da reaguje.


Na to ukazuju tragovi novca za transakcije koje su obavljene na Beogradskoj berzi 31. januara i 2. februara 2017. Naime, paket od 375.172 akcije, ukupne vrednosti 487.732.455 dinara, kupljen je preko zbirnog računa Erste banke, a iza njega se krije privredno društvo "Montinvest" iz Beograda, čiji je član Nadzornog odbora doskora bio sam Bojović, a odnedavno je to njegov blizak saradnik Vitomir Perić.\nIzvor "Blica" blizak Komisiji za hartije od vrednosti tvrdi da je Perić ključni igrač i za jednu i drugu transakciju i da je njegovo saslušanje najinteresantnije za dokazivanja manipulativnih radnji oko akcija "Energoprojekta".\nSLAB DAN NA BERZI Obim trgovanja svega 57.000 evra, Energoprojekt najprometnija akcija\n- Perić se provlači kroz mnoge firme gde Bojović ima udela. Uostalom, on je bio i zamenik direktora njegove firme "Napred". On je član NO "Energoprojekta", i to predložen od "Napred razvoja", jedne od kompanija čiji je vlasnik Bojović. I kod druge transakcije, koja se obavila 2. februara, kada se preuzelo 260.000 akcija ukupne vrednosti 335.426.000 dinara, tragovi vode takođe ka Periću, odnosno Bojoviću. Naime, ova transakcija je obavljena preko zbirnog računa Vojvođanske banke, a kupac je najverovatnije "Jopag AG", koji je registrovan u Švajcarskoj, čiji je član upravljanja, odnosno direktor opet Vitomir Perić. Pored njega, neposredno se opet pojavljuje i Bojović, koji je član skupštine ovog društva i član organa upravljanja. Toliki broj slučajnosti je nemoguć, zato Komisija, pored računa u bankama i saslušanja samih aktera, preispituje i bočne podatke - kaže naš sagovornik.\nSumnja se da je on skriveni kupac 5,8 odsto akcija: Dobroslav Bojović\nOn dodaje da se zbog složenosti postupka svaki papir analizira i da je sve izvesnije da je otvorena Pandorina kutija odakle iskaču podaci o vanberzanskom dogovoru i pokušaju neprijateljskog preuzimanja akcija "Energoprojekta".\n- Postoje ozbiljne indicije da su i formalno i faktički povezani Perić i Bojović, i da se pod dirigentskom palicom ovog tandema odigralo neprijateljsko preuzimanje akcija "Energoprojekta". Ako se to i do kraja postupka dokaže, onda je jasno da je postojala manipulacija na tržištu kapitala prilikom prometa "Energoprojekta". Drugim rečima, da Perić i Bojović zajednički deluju i da nisu postupili u skladu sa zakonom. To praktično znači da je Bojović, sa povezanim licima, stekao više od 25 posto akcija ovog građevinske kompanije, pa je u skladu sa zakonom morao da uputi ponudu za preuzimanje svim ostalim akcionarima. Pošto nije, slede sankcije, pa osim pokretanja postupka za privredni prestup pred nadležnim sudom, taj akcionar će ostati bez prava glasa i mogućnosti da učestvuje u upravljanju kompanijom. Država u "Energoprojeku" ima udeo od 33,6 odsto, a drugi akcionar po veličini, sa udelom od 22,5 odsto, jeste "Napred razvoj" u vlasništvu Dobroslava Bojovića - kaže naš izvor.\nS druge strane, u "Napred razvoju" su ranije demantovali da su oni ti koji kupuju akcije "Energoprojekta", dok na juče postavljena pitanja "Blica" nisu odgovorili.\n- Mi nismo kupili taj paket od 5,81 odsto akcija "Energoprojekta", niti je to učinila bilo koja od naših povezanih firmi. Gotovo sam siguran da iza toga stoje investicioni fondovi - rekao je Dobroslav Bojović.\nI u "Energoprojektu" nisu želeli da komentarišu.\n- Postupak pred Komisijom za hartije od vrednosti je u toku i mi ne želimo da se oglašavamo dok traje. Dokaze koje smo prikupili dostavili smo Komisiji - bio je kratak Vladimir Milovanović, direktor "Energoprojekt holdinga".\nKomisija obavlja nadzor\nIz Komisije za hartije od vrednosti je potvrđeno "Blicu" da je u toku postupak neposrednog nadzora u vezi sa trgovanjem akcijama „Energoprojekta“ koje su se obavile početkom godine.\n- Nakon sprovođenja potrebnih radnji, koje obuhvataju uzimanje izjava od subjekata nadzora i drugih lica koja mogu dati podatke i informacije u vezi sa svrhom i predmetom nadzora, uključujući i dostavljanje podataka od stranih regulatornih organa, Komisija će razmatrati Izveštaj o sprovedenom neposrednom nadzoru. Ukoliko se utvrdi da je za neko lice ili lica nastala obaveza objavljivanja ponude za preuzimanje društva "Energoprojekt", Komisija će postupiti u skladu sa Zakonom o preuzimanju akcionarskih društava - kažu iz Komisije.


Uslovi ispunjeni, ali nema ekološke dozvole?\nčetvrtak, 23 januar 2014 09:05\nSREBRENICA - U Fabrici za proizvodnju peleta u Zelenom Jadru kod Srebrenice tvrde da su ispunili sve uslove da dobiju ekološku dozvolu, sa čijim izdavanjem odugovlače opštinske službe jer se Bošnjaci žale kako ovo preduzeće zagađuje okolinu, mada ekološki inspektor tvrdi drugačije.\nBošnjaci iz Zelenog Jadra kod Srebrenice više puta prijavili su firmu "Ze mv pelet" da nekontrolisano emituje dim i prašinu i onemogućava im život, što u ovoj fabrici demantuju i navode da su zadovoljili ekološke norme.\nNa osnovu tih prijava, kontrolu su u više navrata obavili opštinski i republički ekološki inspektori i naložili ovom preduzeću za proizvodnju peleta da mora ugraditi filtere za prečišćavanje dima iz fabričkog dimnjaka i obezbijediti ekološku dozvolu za redovnu proizvodnju.\nDirektor i suvlasnik preduzeća Milorad Vođević rekao je novinarima da su ugrađeni filteri za prečišćavanje dima i da je emisija dima i prašine svedena na minimum.\n"To su pokazala i mjerenja koja su obavili stručnjaci Tehnološkog fakulteta iz Zvornika koji su nam uradili elaborat i dali uputstva koja smo realizovali da bi zadovoljili ekološke norme, prikupili sve saglasnosti i na osnovu toga zatražili smo izdavanje ekološke dozvole od nadležne službe u srebreničkoj opštini. Odgovor još nismo dobili", ističe Vođević.\nOn kaže da ova firma koristi drvenu prašinu za proizvodnju peleta i da joj je cilj da tu prašinu u potpunosti iskoristi u proizvodnji. Pelet je, napominje Vođević, čist ekološki proizvod od drveta, te se ne mogu prihvatiti optužbe zlonamjernika da se ovdje emituju štetni gasovi i zagađuje okolina.\n"Zaposlili smo 20 radnika iz Srebrenice i namjeravamo proširivati proizvodni program i povećavati broj zaposlenih. Uskoro ćemo potpisati ugovore o izvozu u više zemalja EU što, izgleda, nekim strukturama u opštini nije u interesu pa nailazimo na razne probleme, opstukciju i sabotaže", smatra Vođević.\nKao vid sabotaže, Vođević navodi primjer da je obustavljena proizvodnja jer je neko isjekao kablove u komandnom elektro-ormaru u proizvodnom pogonu, gdje su policijski inspektori obavljali uviđaj kada su novinari posjetili fabriku.\nEkološki inspektor u Srebrenici Ilijas Begić kaže da je mjerenjima utvrđeno da nema ekološkog zagađenja i da se iz ove firme ne emituju štetni gasovi, te da je podnosilac zahtjeva ispunio sve uslove za dobijanje te dozvole.\nOn smatra da je nadležni opštinski organ u postupku izdavanja ekološke dozvole ovoj fabrici učinio niz grešaka i da je to dovelo do ovog problema.\n"Zbog neznanja ili nehtijenja da završe posao načelnik Odjeljenja za urbanizam Hanisa Jahić i šef tima za izdavanje ekološke dozvole Nermina Dautbašić dezavuišu javnost i okrivljuju inspekciju umjesto da riješe ovo pitanje", kaže Begić.\nOn je osudio i izjavu načelnika srebreničke opštine Ćamila Durakovića u kojoj je tvrdio da se nekontrolisano zagađuje okolina iz Fabrike za proizvodnju peleta u Zelenom Jadru.\nBegić tvrdi da odgovornost za medijsko "naduvavanje" ovog pitanja stoji na opštinskom Odjeljenju za urbanizam i prostorno uređenje jer je Fabrika za proizvodnju peleta ispoštovala sva naređenja i uputstva koja su naložili ekološki inspektori.\nNačelnik opštine Srebrnica Ćamil Duraković rekao je novinarima da je zahtjev za izdavanje ekološke dozvole podnesen, ali da su stigle i nove primjedbe, te da će, "kada se ispune svi uslovi i emisija prašine iz te fabrike bude u granicama dozvoljenog", biti izdata ekološka dozvola.\nPredjednik Skupštine opštine Radomir Pavlović ocijenio je da srpski investitori smetaju bošnjačkim političarima. "U tu fabriku su uložena tri miliona maraka, ali bošnjački političari opstruišu njen rad iako je ponuđeno da se u njoj zaposli i određen broj Bošnjaka", rekao je Pavlović novinarima.\nFabrika za proizvodnju peleta nije radila četiri godine, a prije četiri mjeseca promijenila je vlasnika, kada je počela sanacija objekata i remont postrojenja, a kasnije i probna proizvodnja.


Nela Vidakovic [Arhiva] - kosovkamedo forum\nkosovkamedo forum > BIOGRAFIJE POZNATIH > Biografije Poznatih > Nela Vidakovic\nView Full Version : Nela Vidakovic\nObrazovanje Nela Vidaković(18.12.1981)rodjena je u gradu Šabac,Srbija. Sa ne punih 8 godina počela je da pohadja Muzičku Skolu "Mihailo Vukdragović" na odseku flauta u Šapcu. Već u 9 godini osvaja prve nagrade na festivalima i drugim takmičenjima,svirajući flautu kao solista i u kamernim sastavima. Redovno upisuje i Srednju Muzičku Školu "Stanković" u Beogradu,gde već u trećoj godini školovanja na Republičkom Takmičenju u Beogradu-tadašnje Srbije i Crne Goresvaja prvu nagradu kao solista na flauti. Održava koncerte klasične muzike svirajući flautu kao solista u velikoj sali Kolarčevog Univerziteta u Beogradu, sali Madlenijanuma,Skc-a,SANU-a...i ostalim koncertim salama za umetnike klasične muzike. Upisuje Fakultet Muzičke Umetnosti u Beogradu,gde je dobijala i studentski kredit.Takmičila se i na medjunarodnom takmičenju studenata flaute na drugoj godini studija.


Coding Challenge 2019, 29. novembar, Zrenjanin | British Council\n29. novembra u Zrenjaninu održano je treće po redu takmičenje u programiranju na mikrobit uređajima. Takmičilo se 19 timova iz Srbije a pobedu je odneo tim osnovne škole „Matij Gubec“ iz Donjeg Tavankuta. Drugo mesto pripalo je timu osnovne škole „Miroslav Antić“ sa Palića, dok je treće mesto osvojio tim osnovne škole „Kizur Ištvan“ iz Subotice.\nUčenici Ognjen Berberović i Stefan Saulić, napravili su pobednički projekat pod nazivom Klon Gupčeve lipe – fenološka meteorološka merenja. Pobedom na takmičenju, dobili su priliku da učestvuju na regionalnom takmičanju koje će se održati u sklopu Digitalnog Samita za Zapadni Balkan, u aprilu 2020. godine u Tirani.\nOtvaranju takmičenja prisustvovali su Šan MakLeod, ambasadorka Velike Britanije i Milan Pašić, pomoćnik ministra za predškolsko i osnovno obrazovanje i vaspitanje u Ministarstvu prosvete, nauke i tehnološkog razvoja.


Cirkus od rehabilitacije - Nedeljnik Vreme\n27. 7. 2011. / 13.28\nPiše: Olivera Vlatković, elektronskom poštom\nSve aktivnosti oko rehabilitacije Dragoljuba Mihailovića i pronalaženja njegovog groba poprimaju obeležja novog ubijanja ove kontroverzne ličnosti. U celokupnom periodu posle Drugog svetskog rata, vođa Ravnogorskog pokreta nije ovoliko izlagan poruzi. I ne čine to, ovoga puta, komunisti i partizani, već njegovi navodni poštovaoci i sledbenici.\nNa prvi pogled, moglo bi se reći da su oni trapavi. I da je njihova trapavost pokretač svojevrsnog ismevanja Dragoljuba Mihailovića. No, kako u toj trapavosti ima i izvesnog sistema, dalo bi se zaključiti da su sadašnji nosioci procesa rehabilitacije Dragoljuba Mihailovića zapravo eksponenti određenih centara koji tu rehabilitaciju žele (i uspevaju) da pretvore u cirkus.\nNeko autentične pristalice i sledbenike Dragoljuba Mihailovića "vuče za nos", ali i udaljava od prvih akcija. I najnoviji predlog da most na Adi dobije ime Dragoljuba Mihailovića, predlog koji je tipičan za komunistički i partizanski način oduživanja dugova prošlosti, u osnovi je antiravnogorski.


Konferencija EBRD-a u Sarajevu velika razvojna šansa za BiH - Poduzetnice\nKonferencija EBRD-a u Sarajevu velika razvojna šansa za BiH\nUdruženje "Poduzetnice IN" među učesnicima\nin Biznis, Biznis i Ekonomija, Naše aktivnosti, Vijesti\nU utorak 7. maja počeo je godišnji sastanak i biznis forum EBRD-a (Evropske banke za obnovu i razvoj) u Sarajevu i trajat će tri dana. Oko 3000 registrovanih učesnika potvrdilo je svoje prisustvo, a s tim u vezi u glavnom gradu BiH nalaze se predstavnici poslovne zajednice, investitori, visoki vladini zvaničnici (guverneri EBRD-a, ministri finansija, ekonomije, trezora ili Centralne banke), te predstavnici organizacija civilnog društva iz cijeloga svijeta, a među njima je i predstavnica Udruženja “Poduzetnice IN”, Ilma Softić, koja prisustvuje događajima za predstavnike civilnog društva.\nU fokusu programa konferencije je tema „Povezivanjem ekonomija do snažnijeg rasta“, koja se odnosi na sve zemlje regiona, kao i predstavljanje mogućnosti za ulaganja na području cijelog zapadnog Balkana.\nUčesnici će učestvovati na događajima na kojima će biti govora o temama, poput digitalizacije, tehnologije, zelenih gradova, migracija, te srednjih i malih preduzeća, odnosno načina prevazilaženja izazova s kojima se susreću\nJedan od najvećih događaja ove konferencije je susret lidera zemalja zapadnog Balkana, kojem će prisustvovati predsjednik Crne Gore, Milo Đukanović, premijer Albanije Edi Rama, te premijer Sjeverne Makedonije Zoran Zaev. Bosnu i Hercegovinu će, u tom dijelu programa, predstavljati predsjedavajući Vijeća ministara BiH Denis Zvizdić, događaju su trebali prisustvovati i predsjednik Kosova Hashim Thaçi, predsjednik Srbije Aleksandar Vučić, ali su otkazali svoj dolazak u Sarajevo.\nKao dio pratećeg programa tog događaja, održava se i sesija „Investirajte u BiH – Investirajte u profitabilne projekte“, kroz koju će naša zemlja, svim prisutnima, predstaviti svoja strateška područja, potencijale, ali i benefite geostrateške pozicije.\nPovodom Godišnjeg sastanka Odbora guvernera Evropske banke za obnovu i razvoj (ERBD), od 7. do 9. maja u Sarajevu, glavni grad Bosne i Hercegovine posjetit će i baronica Ashton.\nCatherine Ashton odigrala je ključnu ulogu u svim glavnim diplomatskim izazovima za vrijeme provedeno na vlasti, od 2009. do 2014. godine. Kao prvi visoki predstavnik i potpredsjednik Evropske komisije, osnovala je Evropsku službu za vanjsko djelovanje, pregovarala o Iranskog nuklearnom sporazumu, te se bavila arapskim proljećem i krizom u Ukrajini. Posebno aktivno je radila na području zemalja zapadnog Balkana, uključujući i podsticanje dijaloga između Srbije i Kosova.\n150 NOMINOVANIH - IZBOR ZA OSOBU GODINE - VELIKA JE ČAST BITI NA OVOJ LISTI\nPočela konferencija Žene i poduzetništvo: Uspjeh je dijete smjelosti


Ekipi televizije N1 zabranjeno da uđe u portu gde je služen parastos žrtvama Racije - Društvo - Dnevni list Danas\nPočetna » Društvo » Ekipi televizije N1 zabranjeno da uđe u portu gde je služen parastos žrtvama Racije\nEkipi televizije N1 zabranjeno da uđe u portu gde je služen parastos žrtvama Racije\nTeleviziji N1 danas nije bilo dozvoljeno da uđe u portu crkve u Srbobranu gde je održan parastos i obeleženo 79 godina Racije u Bačkoj.\n2Piše: FoNet 04. januara 2021. 16.11 Izmenjeno: 16.39\nTelevizija N1 nema šta da traži u portama SPC na teritoriji Eparhije bačke, tačka, rekao je sekretar Eparhije bačke Vladan Simić, dok je starešina Hrama Jovan Kezan rekao da N1 ne može u portu, objavila je ta televizija.\nSekretar Eparhije bačke Vladan Simić je na pitanje zašto naša ekipa nije mogla da uđe u dvorište crkve rekao: „Zato što se samo vi ponašate na način na koji se ponašate“.\nUpitan kako se to N1 ponaša, on je odgovorio: „Pa pogledajte vi vaše objave o SPC i dovoljno je da sagledate vaše ponašanje“.\n„Vama ako nije po volji ovo što vam nije dozvoljen ulazak u hram, izvolite se obratiti pismenim putem i dobićete rešenje, u redu“, rekao je on na insistiranje novinarke da odgovori kakve su objave N1 prema SPC.\nOn nije sporio da je današnji događaj od javnog interesa, ali je rekao da smatra da N1 ne radi u javnom ineteresu.\nSimić tvrdi da Eparhija ne pravi razliku među medijima, iako ostalima nije bio zabranjen ulazak.\n„Ne pravimo razliku, mi samo želimo da sve protekne u miru, a vaša televizija do sad nikada nijedan naš događaj koji smo organizovali nije prikazala na taj način da je on protekao u miru…. TV N1 nema šta da traži u portama SPC na teritoriji Eparhije bačke, tačka“, zaključio je on.\nSPC, Srbobran, Televizija N1, zabranaBeograd\nPred lokalne izbore deo građana lišen programa N1\nSnimatelj N1 dao izjavu povodom pretnji Koluvijinog advokata\n04. januara 2021. u 18.13\nVucic naredio Irineju a on ovom Simicu i tu je kraj price.\ndragan maksimovic kaže:\n05. januara 2021. u 12.59\nkonacno neko da kaze sta misli i toj televiziji.. i tim novinarima… a apropo price o diskriminaciji, ja sam bio vojnik, a pre ulaska u crkvu, svoje oruzje sam ostavljao ispred crkve. Tako su i oni mogli da udju, ako su uopste vernici, bez opreme za snimanje…svako snosi posledice za svoja dela i prosto novinarska iskaznica i navodno informisanje ne podrazumeva da su sva vrata otvorena…prihvatite da niste dobrodosli…


Realno najbolja - Ivana Španović u finalu EP\nMozzart sport\t09.08.2018 12:58\nSkokom od 6,84 u trećoj seriji, naša atletičarka kao najbolja u konkurenciji izborila plasman u finale Evropskog prvenstva\nNiko u disciplini skok u dalj nije bio bolji od Ivane Španović! Ona se kao prva u kvalifikacijama plasirala u finale na Evropskom prvenstvu u Berlinu. Za to, bio joj je dovoljan skok od 6,84 u trećoj seriji, koji joj je doneo i prvo mesto među takmičarkama.\nPre toga, naša atletičarka je posle prestupa u prvoj seriji, skokom od 6.56 zauzela četvrto mesto u kvalifikacijama. U trećoj seriji Ivana je skočula 6,84 i plasirala se na prvo mesto ispred Britanke Šare Proktor sa 6,75 i Šveđanke Kadi Sagnije sa 6.63.\nOvim rezultatom, naša atletičarka je dokazala da sasvim izgledno može da osvoji medalju na Evropskom prvenstvu u Berlinu.